Selangor tubuh SUKA bantu program Covid-19
Oleh ISKANDAR SHAH MOHAMED

5 Ogos 2021, 6:04 pm
SHAH ALAM – Kerajaan negeri menubuhkan Sukarelawan Kesihatan Komuniti (SUKA) dalam membantu dan menjalankan program berkaitan kesihatan awam di 56 Dewan Undangan Negeri (DUN) di Selangor.
Pengerusi Jawatankuasa Tetap Kesihatan Awam, Perpaduan, Pembangunan Wanita dan Keluarga negeri, Dr. Siti Mariah Mahmud berkata, sukarelawan yang terpilih akan dilatih secara berkala dengan modul-modul bertemakan pandemik Covid-19.
“Ini termasuk ujian Covid-19 di rumah, pengurusan dan tatacara pemeriksaan pesakit serta latihan penggunaan ‘Home Assessment Tools’ (HAT) dalam aplikasi SELangkah. Selain itu, mereka akan menjalani siri latihan percuma yang akan dikendalikan oleh agensi atau pertubuhan berdaftar berkelayakan,” katanya dalam kenyataan hari ini.
Menurut beliau, pihaknya turut menyediakan nilai tambah kepada program sukarelawan berkenaan dengan menerima manfaat Skim Insurans Peduli Sihat (SIPS) dan kit sukarelawan.
Mereka yang berminat untuk menyertai sukarelawan itu boleh memohon menerusi pautan https://bit.ly/SUKA2021. -K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Siti Sarah belum stabil, bernafas guna mesin – Shuib
Oleh SAIRUL ZAMRI MISRANI

5 Ogos 2021, 6:16 pm
PETALING JAYA – Pelawak dan usahawan Shuib memaklumkan isterinya yang juga penyanyi, Siti Sarah masih belum stabil dan terpaksa bergantung dengan alat bantuan pernafasan hingga kini.
“Alhamdulillah. Semoga ibu semakin sihat. Walaupun kadang-kadang oksigen masih tak stabil, tapi ibu kena kuat semangat, okey.
“Terima kasih kepada yang mendoakan. Semoga kita semua kuat dalam menempuh ujian Allah. Allah uji, Allah sayang,” tulisnya sambil berkongsi tangkap layar panggilan video bersama Sarah.
Pada hantaran berbeza, pelantun lagu Kesetiaan itu turut memuat naik beberapa foto dalam InstaStory sambil meluahkan kerinduan terhadap anak-anaknya.
“Rindu anak-anak ibu. Ya Allah, lindungilah suamiku, anak-anakku dan keluargaku,” katanya.
Petang semalam Sarah atau nama sebenarnya Siti Sarah Raisuddin yang sarat hamil tujuh bulan dikejarkan ke Hospital Universiti Kebangsaan Malaysia (HUKM), Cheras berikutan tahap oksigen yang semakin menurun.

Terdahulu, Sarah dan Shuib sekeluarga positif Covid-19 sejak 25 Julai lalu selepas pembantu rumah mereka disahkan positif wabak maut tersebut.
Difahamkan, Sarah sepatutnya memotong gelang kuarantin semalam, namun mengalami batuk dan sesak nafas sehingga terpaksa dikejarkan ke hospital menaiki ambulans petang semalam.
Sarah sekeluarga disahkan positif Covid-19 sejak 25 Julai lalu. Mereka sekeluarga menjalani ujian saringan selepas pembantu rumah disahkan positif virus maut tersebut.
Sarah dan Shuib atau nama sebenarnya Shahmira Muhamad, berkahwin pada 2011, memiliki tiga cahaya mata iaitu Uwais Alqarni, 10, Dzahira Talita Zahra, 8, dan Ariq Matin, 6. – K! ONLINE


Felda Sungai Koyan 1 dan 2 dikenakan PKPD
Oleh AMREE AHMAD

5 Ogos 2021, 6:44 pm
PUTRAJAYA – Setelah Felda Sungai Koyan 3 dikenakan Perintah Kawalan Pergerakan Diperketatkan (PKPD) sejak 31 Julai lalu, kini giliran peneroka dua jirannya pula iaitu 1 dan 2 yang terletak dalam Mukim Ulu Jelai, Daerah Lipis, Pahang bermula Sabtu hingga 20 Ogos ini.
Menteri Kanan Kluster Keselamatan, Datuk Seri Hishammuddin Tun Hussein berkata, lima lagi lokaliti di tiga buah negeri lain turut dikenakan PKPD iaitu di Kelantan melibatkan Kampung Morak, Mukim Kebakat, Jajahan Tumpat dan di Kedah membabitkan Taman Nilam (Zon Biru) Mukim Kuah, Daerah Langkawi.
“Di Sabah pula meliputi perumahan kilang sawit Veetar di Daerah Tongod, Bahagian Sandakan serta Kampung Baru Pasir Putih dan Kampung Wallace Bay, Pulau Sebatik, Bahagian Tawau,” katanya dalam kenyataan hari ini.
Dalam pada itu, tambah beliau, tiga lokaliti dalam Mukim Sura, Daerah Terengganu dilanjutkan lagi PKPD sehingga 16 Ogos ini melibatkan Rumah Awam Kos Rendah Gong Pasir, Kampung Gong Pasir dan Taman Maidam selain Kompleks Penjara Bentong; kuarters di Gugusan Mempaga, Daerah Bentong, Pahang serta Kampung Joh dan Kampung Maka, Jajahan Machang, Kelantan sehingga 20 Ogos.
Bagaimanapun, katanya, 22 lokaliti lagi ditamatkan PKPD di tiga negeri secara serentak esok seperti dijadualkan antaranya di Kampung Dewan Besar Labok, Machang, Kelantan.
Katanya, di Pahang, ia melibatkan 14 lokaliti Daerah Temerloh iaitu Taman Bahagia, Taman Bahagia Indah, Taman Bahagia Makmur, Taman Bahagia Permai, Taman Bahagia Courts, Kampung Padang Lalang, Taman Perumahan Sri Kemuning, Flat Sri Kemuning, Taman Temerloh Jaya, Taman Temerloh Jaya Indah, Taman Temerloh Makmur, Felda Lakum, Kampung Paya Keladan dan Taman Keladan Indah.

“Di Sabah, ia membabitkan Kampung Pukak, Mukim Tengah dan Projek Perumahan Rakyat Gayang Ria, Mukim Berungis, Daerah Tuaran; Kampung Gumandang, Daerah Kudat; Kampung Lumatai Ulu, Daerah Beaufort serta Kampung Banting, Kampung Kawang dan Kampung Ulu Bole, Daerah Sipitang,” katanya. -K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Cuba nasib punca PPVIN sesak
Oleh MOHAMAD NAUFAL MOHAMAD IDRIS

5 Ogos 2021, 6:39 pm
SHAH ALAM – Tindakan pekerja asing hadir tanpa janji temu bagi mencuba nasib menjadi punca kesesakan di Pusat Pemberian Vaksin Industri (PPVIN) Pusat Konvesyen Midlands, Seksyen 7 di sini.
Petugas PPVIN itu, Shahrul Hazwan Sani berkata, situasi itu menyebabkan mereka yang sepatutnya layak mendapat vaksin terpaksa menunggu lama bagi mendapatkan giliran mereka.
“Sebelum dibenarkan masuk ke pekarangan pusat, pihak petugas akan periksa aplikasi MySejahtera warga asing untuk pastikan mereka ada dapat sesi janji temu itu atau sebaliknya.
“Kalau tiada, petugas tidak benarkan mereka masuk dan menyuruh pulang,” katanya ketika ditemui di sini hari ini.
Kata Shahrul Hazwan, lebih menjengkelkan apabila ada antara warga asing itu menolak untuk disuntik menggunakan vaksin Sinovac yang ditawarkan PPVIN terbabit.
Ujarnya, penolakan itu disebabkan terpedaya terhadap khabar angin bahawa Sinovac adalah tidak sebagus vaksin yang lain.

“Kita hanya mampu memberikan 2,000 dos vaksin sehari seperti yang diperuntukan kerajaan.
“PPVIN ini melakukan vaksin bagi Program Imunisasi Industri Covid-19 Kerjasama Awam-Swasta (PIKAS) dan Program Imunisasi Covid-19 Kebangsaan (PICK) mulai minggu lalu,” jelasnya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Muhammad Ammar masih trauma
Oleh NOOR HASLIZA NUSI

5 Ogos 2021, 6:30 pm
BALIK PULAU – Kanak-kanak lelaki berusia tujuh tahun yang terjatuh dari penghadang besi yang patah di tingkat satu, Flat Taman Sungai Batu di sini Sabtu lalu dilaporkan masih trauma akibat kejadian itu.
Muhammad Ammar Rizqin Mohd. Fakhzan yang dikatakan mengalami pendarahan dalaman termasuk retak tempurung kepala bagaimanapun telah dibenarkan keluar dari wad Hospital Pulau Pinang (HPP) Selasa lalu.
Ibunya, Nik Salina Kamaludin, 34, berkata, anak bongsunya itu masih di bawah pemantauan doktor disebabkan kecederaan dalaman pada kepala akibat terjatuh dari tempat tinggi.
Menurutnya, keadaan Muhammad Ammar kini stabil tetapi masih kurang aktif seperti sebelum ini.
“Dia mengalami trauma akibat kejadian itu. Biarpun dia dibenarkan pulang ke rumah namun doktor meminta saya memantau tahap kesihatannya agar tidak jatuh atau dihempap objek pada bahagian kepala.
“Ibu mana yang tidak risau. Saya bimbang dengan apa yang berlaku terhadapnya. Dia (Muhammad Ammar) berkali-kali meminta maaf atas kejadian berlaku dan meminta agar penghadang besi yang patah itu diikat dengan tali,” katanya kepada pemberita hari ini. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Arab Saudi bakal capai imuniti kelompok Oktober ini
Oleh KOSMO!

5 Ogos 2021, 5:30 pm
RIYADH – Kerajaan Arab Saudi mengumumkan keyakinan bahawa negara berkenaan mampu mencapai  imuniti kelompok Covid-19  menjelang Oktober ini, lapor akhbar Saudi Gazette, kelmarin.
Setakat Selasa lalu, lebih 28 juta dos vaksin telah diedarkan ke 587 pusat vaksinasi di  seluruh Arab Saudi.
Lebih 19 juta orang atau menyamai 56 peratus  penduduk Arab Saudi telah menerima dos pertama vaksin Covid-19 setakat ini.
Jumlah mereka yang menerima dua dos vaksin pula adalah sekitar lapan juta orang yang mewakili 25 peratus populasi negara itu.
Kerajaan kini giat memacu sasaran untuk memvaksinasi sekurang-kurangnya 70 peratus penduduk dalam tempoh dua bulan dan mencapai  imuniti kelompok pada Oktober ini
Purata jumlah vaksin yang diberikan setiap hari setakat ini adalah sekitar 365,000 dos.

Arab Saudi baru-baru ini memperkenalkan siri pencegahan bertujuan menangani penularan koronavirus  termasuk mengehadkan akses di kebanyakan lokasi kemudahan awam untuk  mereka yang sudah divaksin sahaja.
Bermula 1 Ogos lalu, hanya mereka yang selesai menerima vaksin diberi kebenaran memasuki premis instituti pendidikan, premis  hiburan dan pusat beli-belah, menaiki pengangkutan awam dan semua perkara berkaitan kegiatan ekonomi.
Ini bakal disusuli sekatan perjalanan udara dengan Penguasa Umum Penerbangan Awam (GACA) mengeluarkan arahan baru-baru ini bahawa penduduk tempatan yang tidak mendapat dua dos vaksin dilarang ke luar bermula  9 Ogos ini.
Aplikasi Tawakkalna akan digunakan untuk memeriksa status imunisasi warganegara dan penduduk yang menetap di Arab Saudi. – Agensi


Mayat ditemui tersangkut pada tali rumah pam pasir
Oleh MUHAMMAD AYMAN GHAFFA

5 Ogos 2021, 5:48 pm
TANAH MERAH – Mayat seorang lelaki yang tidak diketahui identitinya ditemui terapung dan tersangkut pada tali rumah pam pasir di dalam Sungai Kelantan berhampiran Kampung Paloh, Bukit Panau di sini hari ini.
Ketua Polis Daerah Tanah Merah, Deputi Superintendan, Zainuddin Md. Yusuf berkata, polis menerima maklumat mengenai penemuan mayat itu kira-kira pukul 8.52 pagi tadi.
Katanya, siasatan awal mendapati, mangsa ditemui lengkap berpakaian dalam keadaan terapung dan tersangkut pada tali penambat rumah pam pasir.
“Mangsa dipercayai telah meninggal dunia melebihi 24 jam yang lalu berdasarkan keadaan mayat yang telah kembung dan berbau busuk.
“Pemeriksaan lanjut pada tubuh badannya turut tidak menjumpai sebarang kecederaan,” katanya dalam satu kenyataan hari ini.
Menurut Zainuddin, mayat mangsa telah dibawa ke Hospital Tanah Merah untuk dibedah siasat bagi mengetahui punca kematian.

Katanya, setakat ini, polis masih belum dapat mengenal identiti mangsa dan siasatan lanjut masih dijalankan.
Tambahnya, sehubungan dengan itu, beliau memohon orang ramai yang kehilangan ahli keluarga agar menghubungi Ibu Pejabat Polis Daerah Tanah Merah dengan segera. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Kes bergejala serius indikator baharu peralihan PPN
Oleh NOR IDAYU BOSRO

5 Ogos 2021, 5:35 pm
PUTRAJAYA – Bilangan kes bergejala serius akan dijadikan indikator baharu dalam peralihan sesebuah negeri ke Fasa 3 dan Fasa 4 Pelan Pemulihan Negara (PPN) menggantikan bilangan kes baharu Covid-19.
Menteri Penyelaras PPN, Datuk Seri Tengku Zafrul Tengku Abdul Aziz berkata, dua indikator lain iaitu kadar vaksinasi serta kadar penggunaan unit rawatan rapi (ICU) masih dikekalkan seperti yang diumumkan sebelum ini.
“Indikator bilangan kes baharu Covid-19 akan digantikan dengan bilangan kes serius baharu menggunakan proksi kes kemasukan hospital baharu untuk Covid-19 yang disesuaikan untuk kategori 3, 4 dan 5,” katanya menerusi Laporan LAKSANA ke-64 yang dikeluarkan hari ini.
Berdasarkan penilaian Kementerian Kesihatan, nilai ambang untuk peralihan Fasa 2 ke 3 adalah kadar kemasukan hospital sebanyak 3 kes per 100,000 penduduk atau bersamaan dengan 1,000 kes kemasukan harian seluruh negara.
Bagi peralihan Fasa 3 ke 4, nilai ambangnya pula kemasukan 1.3 kes per 100,000 penduduk atau bersamaan dengan 400 kes kemasukan harian seluruh negara. -K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Kelonggaran SOP diumumkan sehari dua lagi
Oleh NUR ALINA HASSAN

5 Ogos 2021, 5:44 pm
MUAR – Kerajaan akan mengumumkan kelonggaran prosedur operasi standard (SOP) serta kemudahan lain kepada individu yang telah melengkapkan dua dos vaksinasi Covid-19 mereka.
Perdana Menteri, Tan Sri Muhyiddin Yassin berkata, perkara itu akan diumumkan dalam tempoh sehari dua setelah perbincangan menerusi mesyuarat Majlis Keselamatan Negara (MKN) dimuktamadkan tidak lama lagi.
Jelas beliau, ia termasuklah keputusan membenarkan aktiviti rentas negeri atau daerah serta sektor sosial dan riadah.
“Esok atau lusa saya buat pengumuman, ini yang ditunggu-tunggu oleh orang ramai yang sudah mendapat dua dos. Saya pun sudah dapat dua dos, tetapi masih tersekat kerana kita belum lagi umum apa-apa kelonggaran seperti contoh rentas negeri atau daerah untuk bertemu ibu bapa atau suami isteri yang terpisah.
“Itu kita akan putuskan sehari atau dua hari daripada sekarang, disamping itu sektor-sektor sosial yang orang tunggu juga iaitu ‘dine in’ untuk duduk bersama keluarga, suami isteri.
“Apabila diumum nanti, restoran boleh dibuka dan kedai-kedai lain juga boleh dijadikan tempat untuk kita beli dan berbelanja,” katanya selepas mengadakan lawatan ke Pusat Pemberian Vaksin (PPV) Bergerak di Felda Batu 27, di sini hari ini.

Bagaimanapun, Muhyiddin yang juga Ahli Parlimen Pagoh mengingatkan, meskipun kelonggaran bakal diberikan, masyarakat perlu menyedari bahawa negara masih belum mencapai nilai ambang yang ditetapkan dalam Pelan Pemulihan Negara (PPN). – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Ahmad Faizal dilantik Penasihat Khas PM bertaraf Menteri
Oleh NOR IDAYU BOSRO

5 Ogos 2021, 5:13 pm
PUTRAJAYA – Pejabat Perdana Menteri mengesahkan pelantikan Ahli Parlimen Tambun, Datuk Seri Ahmad Faizal Azumu sebagai Penasihat Khas kepada Perdana Menteri bertaraf Menteri.
Pengesahan itu dibuat dalam satu kenyataan di sini hari ini.
Pejabat Perdana Menteri berkata, Ahmad Faizal akan bertanggungjawab menasihati Perdana Menteri dalam hal ehwal jalinan komuniti, komunikasi masyarakat dan pembangunan sosio-ekonomi.
Ahmad Faizal adalah Timbalan Presiden Parti Pribumi Bersatu Malaysia (Bersatu) yang juga bekas Menteri Besar Perak.
Terdahulu, satu poster ucapan tahniah atas pelantikan itu yang dikeluarkan oleh Bersatu Bahagian Kota Bharu tular di media sosial. -K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


SMART SBB tingkat pendapatan pesawah
Oleh ZULKIFLI MANZOR

5 Ogos 2021, 5:42 pm
PETALING JAYA – Program Smart Sawah Berskala Besar (SMART SBB) membolehkan pesawah menikmati peningkatan hasil padi per metrik tan sehingga 191 peratus setahun.
Ia bermakna nilai pendapatan tahunan pesawah turut meningkat sehingga 47 peratus menerusi peningkatan purata hasil per hektar nasional daripada purata hasil semasa sebanyak 3.5 kepada 7.0 metrik tan.
Malah hampir kesemua risiko dan kos penanaman padi yang sebelum ini ditanggung pesawah dapat dikurangkan sekali gus meningkatkan margin pendapatan pesawah.
Kementerian Pertanian dan Industri Makanan (MAFI) dalam satu kenyataan berkata, SMART SBB juga membolehkan pelaksanaan konsep pertanian moden seperti. sistem profil tanah, pertanian pintar, kaedah teknologi baharu atau Internet of Things (IoT) selaras dengan Revolusi Industri 4.0 (IR4.0) untuk meningkatkan hasil per hektar.
“Masalah pemutuan sebanyak dua kali di kawasan yang mempunyai pusat belian padi dan menyebabkan kadar pemutuan yang tinggi juga dapat dielakkan melalui insiatif SMART SBB,” kata kenyataan itu hari ini.
Kata MAFI, pelaksanaan SMART SBB akan turut menghapuskan atau mengurangkan peranan orang tengah yang mengaut keuntungan atas angin dengan mengenakan caj perkhidmatan tinggi kepada pesawah.

Menurut kenyataan itu, MAFI melalui jabatan dan agensi dibawahnya sentiasa menjalankan pemantuan berterusan di lapangan bagi menjaga kepentingan dan kebajikan para pesawah.
Justeru, kata kenyataan itu, MAFI berharap tiada pihak membuat sebarang kenyataan yang boleh mengelirukan pesawah mengenai SMART SBB Dalam usaha memantapkan industri padi beras.
“MAFI merujuk kepada kenyataan Pertubuhan Persaudaraan Pesawah Malaysia (PeSAWAH) dan Forum Kedaulatan Makanan Malaysia (FKMM) pada 3 Ogos 2021 bertajuk “Projek Estet Smart SBB: Pesawah disaran berfikir panjang dan tolak”
“SMART SBB dan projek rintis ternakan udang galah dalam kawasan sawah padi di kawasan Felcra Seberang Perak merupakan dua inisiatif yang berbeza,” kata kenyataan itu.
Tambah MAFI, projek ternakan udang galah dalam kawasan sawah padi seluas 1.08 hektar di kawasan Felcra Seberang Perak adalah projek rintis melalui kerjasama Kawasan Pembangunan Pertanian Bersepadu (IADA) Seberang Perak dengan sebuah syarikat swasta.
Jelas kenyataan itu, insiaitif tersebut bukan sebahagian program SMART SBB maka tidak timbul isu kerajaan mengubah strategi pelaksanaan SMART SBB dengan penternakan udang seperti yang didakwa.
“MAFI sentiasa bersedia mengadakan sesi libat urus dengan semua khususnya pesawah dan pemain industri serta mengalu-alukan pandangan semua pihak berkepentingan,” kata kenyataan itu. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


PM pulang ziarah penduduk Pagoh
Oleh NUR ALINA HASSAN

5 Ogos 2021, 5:13 pm
MUAR – Perdana Menteri, Tan Sri Muhyiddin Yassin hari ini pulang ke kawasan di Parlimen Pagoh bagi bertemu dan menyampaikan sumbangan kepada penduduk kawasan berkenaan.
Beliau yang tiba di lokasi pertama kira-kira pukul 3 petang itu berkesempatan mengagihkan sumbangan Bakul Prihatin Negara kepada tujuh penduduk terjejas selain golongan yang mengalami masalah kesihatan.
Terdahulu, kehadiran beliau bersama isteri, Puan Sri Norainee Abdul Rahman disambut dengan iringan selawat oleh sebahagian penduduk sebelum memulakan sesi penyerahan bantuan kepada penerima.
Muhyiddin yang juga Ahli Parlimen Pagoh berkesempatan meluangkan masa kira-kira 45 minit sebelum bergerak ke Felda Batu 27, di sini.
Sementara itu, seorang pesakit kencing manis yang menderita bengkak kaki, Asmah Abu Bakar, 71, menghargai bantuan diterima berupa barang keperluan dapur serta tongkat.
Warga emas yang menghidap penyakit kencing manis sejak lebih 20 tahun itu bersyukur kerana bantuan berkenaan dapat membantu kelangsungan hidupnya selain memudahkan dia untuk bergerak.

“Saya sekarang disara oleh seorang anak yang masih bujang, Zainal Jantan berusia 49 tahun. Sebelum ini, dia bekerja sebagai pemandu lori dengan pendapatan lebih RM2,000 sebulan, namun sejak pandemik, dia hanya membantu di kebun milik orang lain dan memperoleh upah sekitar RM700.
“Alhamdulillah, hari ini saya terima bantuan bakul prihatin termasuk tongkat yang akan dapat membantu memudahkan pergerakan,” katanya.- K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Lebih 1,000 pesakit Covid-19 ke hospital setiap hari
Oleh SITI A'ISYAH SUKAIMI

5 Ogos 2021, 5:56 pm
PUTRAJAYA – Bilangan kemasukan pesakit baharu ke hospital di Lembah Klang meningkat lebih 33 peratus berbanding tempoh dua minggu lepas malah, lebih 1,000 pesakit dimasukkan ke hospital setiap hari.
Ketua Pengarah Kesihatan, Tan Sri Dr. Noor Hisham Abdullah berkata, selaras dengan peningkatan kes di Selangor, Kuala Lumpur dan Putrajaya, bilangan pesakit yang dimasukkan ke hospital di Lembah Klang semakin meningkat buat masa ini.
Beliau berkata, terdapat 6,427 pesakit berada dalam hospital, 2,685 pesakit pula ditempatkan di Pusat Kuarantin dan Rawatan Covid-19 (PKRC) dan 659 pesakit menerima rawatan di Unit Rawatan Rapi (ICU) di Selangor, Kuala Lumpur dan Putrajaya.
Menurutnya, dashboard Pusat Kesiapsiagaan dan Tindak Cepat Krisis (CPRC) Hospital System juga menunjukkan bilangan pesakit yang menunggu bagi mendapatkan rawatan di luar Jabatan Kecemasan dan Trauma adalah tinggi.
Justeru, katanya, beberapa langkah telah dilakukan di bawah seliaan Pasukan Bertindak Khas Greater Klang Valley termasuk mewujudkan katil tambahan termasuk hospital medan di luar kawasan Hospital Tengku Ampuan Rahimah Klang serta mewujudkan katil-katil tambahan di hospital seperti Hospital Selayang dan Hospital Serdang.
“PKRC Taman Ekspo Pertanian Malaysia Serdang (Maeps) juga dipertingkatkan kapasitinya bagi memberi rawatan kepada pesakit yang memerlukan rawatan oksigen.

“Hospital yang telah berfungsi sebagai hospital Covid-19 sepenuhnya adalah Hospital Sungai Buloh, Hospital Selayang, Hospital Ampang, Hospital Serdang dan Hospital Pakar Kanak-kanak Universiti Kebangsaan Malaysia (UKM),” katanya dalam kenyataan di Facebook beliau hari ini. -K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


WHO gesa negara kaya tangguh program vaksin penggalak
Oleh KOSMO!

5 Ogos 2021, 6:00 pm
GENEVA, SWITZERLAND – Pertubuhan Kesihatan Sedunia (WHO) menggesa negara-negara berpendapatan tinggi agar menghentikan rancangan untuk memberikan vaksin penggalak Covid-19 kepada penduduk yang telah menerima dua dos lengkap, lapor laman berita United Press International semalam.
Ketua Pengarahnya, Dr. Tedros Adhanom Ghebreyesus dalam satu sidang akhbar di Geneva berkata, negara-negara kaya sebaliknya diminta  menyumbangkan vaksin kepada negara dunia ketiga yang mengalami masalah kekurangan vaksin.
Menurutnya, sasaran WHO adalah untuk sekurang-kurangnya 10 peratus  populasi setiap negara din dunia menerima suntikan vaksin  menjelang akhir September ini.
“Lebih empat bilion dos vaksin Covid-19  telah diberikan di peringkat global.
“Daripada angka ini, lebih 80 peratus melibatkan negara kaya meskipun negara-negara ini merangkumi  kurang  separuh populasi dunia,” katanya.
Menurut Tedros, negara kaya seperti Amerika Syarikat dan Britain telah memberikan hampir 100 dos vaksin bagi setiap 100 penduduk berbanding angka dua dos vaksin bagi setiap 100 penduduk di negara-negara membangun.

Tambahnya, negara-negara kaya anggota Kumpulan 20 (G20) memainkan peranan penting kerana G20  menghasilkan, membekalkan dan menyumbangkan bekalan vaksin yang banyak.
“Tidak keterlaluan jika dikatakan bahawa situasi pandemik ini bergantung kepada kepimpinan  G20,” ujarnya.
Selain itu, WHO turut menyasarkan untuk memberikan suntikan vaksinasi kepada 40 peratus populasi global menjelang Disember ini. – AGENSI


Sultan Selangor seru mahkamah percepat bicara kes rasuah
Oleh ISKANDAR SHAH MOHAMED

5 Ogos 2021, 5:37 pm
SHAH ALAM – Sultan Selangor, Sultan Sharafuddin Idris Shah menyeru mahkamah supaya perbicaraan kes rasuah disegerakan dan tidak melayani penangguhan tanpa alasan yang kukuh.
Titah baginda, rakyat sudah muak dan bosan melihat pendakwaan kes rasuah yang berlarutan terlalu lama.
“Beta berharap Suruhanjaya Pencegahan Rasuah Malaysia (SPRM) dapat melakukan siasatan telus dan teliti supaya pelaku yang dihadapkan ke mahkamah tidak terlepas dengan mudah.
“Beta turut menyasarkan gejala rasuah di Selangor dapat dibanteras sepenuhnya supaya tidak menjadi masalah lebih besar yang boleh memudaratkan generasi masa hadapan dan merosakkan masyarakat,” titahnya dalam Facebook rasmi Selangor Royal Office hari ini.
Terdahulu, Sultan Sharafuddin berkenan menerima menghadap Ketua Pesuruhjaya SPRM, Datuk Seri Azam Baki di Istana Bukit Kayangan, di sini.
Turut berangkat, Raja Muda Selangor, Tengku Amir Shah.

Pada pertemuan selama dua jam itu, baginda diberi taklimat mengenai peningkatan kes rasuah di negara ini terutama Selangor.
Bulan lalu, Sultan Sharafuddin menitahkan supaya kurniaan Darjah, Bintang Kebesaran serta Pingat negeri bagi pegawai kerajaan dan ahli politik yang didapati melakukan kesalahan rasuah akan ditarik balik.
Baginda menegaskan bahawa pegawai kerajaan di Selangor yang didapati bersalah terlibat dalam aktiviti rasuah atau pecah amanah perlu dikenakan tindakan tatatertib dan hukuman setimpal dengan kesalahan yang dilakukan. -K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Tiada tindakan lanjut berhubung isu guru buat jenaka rogol
Oleh EDDY AQMAL MOHAMED HAMIDI

5 Ogos 2021, 5:02 pm
SUNGAI BULOH – Polis mengesahkan bahawa tiada tindakan lanjut dikenakan terhadap seorang guru yang sebelum ini didakwa membuat jenaka berhubung jenayah rogol yang disifatkan orang ramai sebagai keterlaluan.
Ketua Polis Daerah Sungai Buloh, Superintendan Shafa’aton Abu Bakar berkata, pihaknya telah menerima notis tiada tindakan lanjut (NFA) daripada Timbalan Pendakwa Raya berhubung kes berkenaan.
“Saya difahamkan, pihak Timbalan Pendakwa Raya telah mengeluarkan arahan NFA berhubung kes berkenaan,” katanya kepada pemberita ketika dihubungi hari ini.
Terdahulu, Kosmo! Online pada 24 April lalu melaporkan tentang seorang pelajar perempuan yang mendakwa seorang guru pendidikan jasmani di sebuah sekolah bergurau keterlaluan apabila menggalakkan pelajarnya melakukan perbuatan rogol.
Guru berkenaan bagaimanapun telah disiasat selepas laporan polis dibuat oleh pelajar tersebut dan telah ditempatkan di Jabatan Pendidikan Negeri Selangor di atas arahan Kementerian Pendidikan (KPM).- K! ONLINE
Jika anda mengalami kemurungan dan tekanan hubungi:

MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Panda jantan gergasi tertua sambut ulang tahun kelahiran ke-35
Oleh KOSMO!

5 Ogos 2021, 5:00 pm
HONG KONG – Seekor panda yang hidup di sebuah taman tema di Hong Kong menyambut ulang tahun kelahiran ke-35 sekali gus menjadikannya panda jantan gergasi tertua hidup dalam jagaan manusia, lapor saluran berita CNN semalam.
Panda bernama An An tinggal di Taman Laut Hong Kong dan berumur 105 tahun sekiranya dihitung menggunakan jangka hayat panda.
Bagi meraikan ulang tahun An An, pengurusan taman tema tersebut menyediakan sebuah kek Haagen-Dazs bagi menyejukkan badan An An ketika cuaca panas melanda Hong Kong pada  masa ini.
Selain itu, An An turut diberikan makanan kegemarannya iaitu rebung dan buah-buahan.
Dilahirkan di sebuah hutan di Sichuan, China, An An merupakan sebahagian daripada panda yang dihadiahkan oleh Beijing kepada Hong Kong pada tahun 1999.
Pasangannya, Jia Jia mati pada tahun 2016 pada usia 38 tahun yang mana ketika itu, ia merupakan panda gergasi tertua di dunia. – AGENSI


Mayat wanita terbakar ditemui di padang bola
Oleh EDDY AQMAL MOHAMED HAMIDI

5 Ogos 2021, 5:08 pm
GOMBAK – Mayat seorang wanita tempatan ditemui dalam keadaan meniarap dengan kesan terbakar pada seluruh tubuh badan di sebuah padang bola di Bukit Idaman, Selayang di sini pagi tadi.
Ketua Polis Daerah Gombak, Asisten Komisioner Zainal Mohamed Mohamed berkata, pihaknya dimaklumkan tentang penemuan itu oleh orang awam kira-kira pukul 7.30 pagi sebelum bergegas ke lokasi.
“Bertindak atas maklumat tersebut, sepasukan polis dari Ibu Pejabat Polis Daerah Gombak telah ke tempat kejadian bersama Pasukan Forensik Polis Diraja Malaysia.
“Siasatan awal mendapati, mangsa merupakan seorang wanita tempatan berusia 32 tahun yang berasal dari Selayang dan semakan rakaman televisyen litar tertutup (CCTV) mendapati, dia datang ke tempat kejadian dengan menaiki sebuah kereta kira-kira pukul 1 pagi,” katanya dalam satu kenyataan hari ini.
Menurut Zainal, sejurus tiba di lokasi kejadian, wanita berkenaan telah keluar dari kenderaan dan berjalan menuju ke arah padang bola bersama satu objek yang menyerupai sebuah tong plastik.
“Turut ditemui di tempat kejadian adalah barangan peribadi serta barang kemas milik wanita tersebut.

“Hasil siasatan mendapati tiada sebarang unsur jenayah dalam kejadian tersebut, namun siasatan masih diteruskan dan kes diklasifikasikan sebagai kes mati mengejut,” ujar beliau. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Peguam terbabit rasuah didenda RM130,000, penjara sehari
Oleh MOHD SYALMIZI HAMID

5 Ogos 2021, 4:19 pm
SEBERANG PERAI – Seorang peguam kanan persekutuan didenda RM130,000 dan dipenjara sehari selepas didapati bersalah di Mahkamah Sesyen Butterworth di sini hari ini atas tiga pertuduhan menerima rasuah berjumlah RM700,000 tahun lalu.
Tertuduh, Lim Cheah Yit, 43, sebelum itu mengaku bersalah bagi kesemua pertuduhan yang dibacakan di hadapan Hakim Ahmad Azhari Abdul Hamid.
Mengikut ketiga-tiga pertuduhan, dia sebagai pegawai badan awam iaitu Peguam Kanan Persekutuan yang bertugas di Pejabat Jabatan Peguam Negara, Pulau Pinang telah bersetuju menerima untuk dirinya wang tunai berjumlah RM700,000.
Dia didakwa menerimanya daripada seorang lelaki yang diketahui mempunyai urusan rasmi yang akan dijalankan dengan Pegawai Pendakwaan Negeri Pulau Pinang iaitu bagi menuduh seorang lelaki lain di mahkamah atas kesalahan di bawah Seksyen 420 Kanun Keseksaan.
Mengikut pertuduhan pertama, dia didakwa bersetuju menerima RM500,000 di dalam bilik Pusat Karaoke Keluarga I Am Singer, di Gurney Paragon Mall dekat sini kira-kira pukul 7 malam pada 8 Mac 2020.
Manakala bagi pertuduhan kedua, Cheah Yit didakwa bersetuju menerima RM100,000 di Pejabat Suruhanjaya Pencegahan Rasuah Malaysia di Alor Setar, Kedah kira-kira pukul 12.43 tengah hari pada 18 Mei 2020 dan pertuduhan ketiga, bersetuju menerima RM100,000 di AC Hotel Penang, Bukit Jambul dekat sini kira-kira pukul 12.19 tengah hari pada 1 Jun 2020.

Dia didakwa melakukan kesalahan itu mengikut Seksyen 165 Kanun Keseksaan yang memperuntukkan hukuman penjara maksimum dua tahun atau dengan denda atau kedua-duanya.
Kes dikendalikan Timbalan Pendakwa Raya, Mukhzany Fariz Mohd. Mokhtar, manakala tertuduh diwakili peguam S. Devanandan.
Cheah Yit kemudiannya dihantar ke Penjara Seberang Perai di Jawi, Nibong Tebal di sini bagi menjalani hukuman penjara sehari yang berjalan serentak selepas selesai membayar denda. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


‘Sumbat kami dalam penjaralah senang’
Oleh SITI AMINAH MOHD YUSOF

5 Ogos 2021, 4:58 pm
PETALING JAYA – Ramai rakyat Malaysia terkedu menyaksikan angka harian Covid-19 melepasi 20,000 kes untuk kali pertama dengan 20,596 jangkitan baharu dilaporkan hari ini.
Kebanyakan mereka menyuarakan keresahan dengan penularan wabak yang terus mengganas tanpa menunjukkan tanda-tanda penurunan.
Tidak kurang juga yang mendesak kerajaan mengubah strategi serta pendekatan bagi mengawal jangkitan Covid-19 yang dilihat semakin kritikal.
“Jika beginilah, kita akan mengambil masa terlalu lama untuk menang. Strategi memeranginya di takuk lama, tiada pengubahsuaian. Penguasa berebut kuasa, rakyat menderita. Kita berada di lautan yang sama, tetapi di atas kapal persiaran, bot biasa, sampan dan tongkang yang berbeza,” ujar AK Lintau.
“Sudah ramai yang divaksin. Kes semakin tinggi pula. Daripada duduk, meniarap, menelentang, semua sudah buat di rumah. Gaya bagaimana lagi perlu duduk di rumah untuk bagi kes turun,” kata Lynn Abd Rahman.
“Semakin lama kena kurung semakin tinggi kes. Cakap selepas dua minggu kes turun. Aku tidak pernah rasa begitu kecewa begini. Apa tindakan susulan selepas ini? Kilang tidak mahu juga tutup,” ulas Sue Nieza.

“Sekarang tutup kilang pun sudah tidak berguna. Ini kes bukan lagi 3,000 atau 4,000 tapi sudah mencapai 20,000. Lagipun rakyat sudah betul-betul bosan dan benci Perintah Kawalan Pergerakan (PKP),” balas Majidee Dee.
Ada juga yang berkongsi rasa putus asa serta merayu untuk pulang ke kampung halaman dan menyifatkan mereka sudah tidak dapat bertahan dalam situasi yang amat meruncing sekarang.
“Sudah tidak mampu berkata apa-apa lagi. Izinkanlah kami berkampung dengan keluarga masing-masing supaya senang jenazah kami diuruskan oleh keluarga kami sendiri. Hanya di kampung kami berasa selamat. Di bandar seakan sudah hendak kiamat,” tulis Wan Rongak.
“Sudah sampai 20,000 tolonglah kerajaan, buat sesuatu. Serupa macam tiada sesiapa yang menjaga keselamatan negara. Kami sudah penat di rumah,” luah Daniel Kazuto Chan.
“Nampaknya, semakin lama agaknya kita akan dikurung. Semakin banyak tunggakan hutang dan bil sewa semua. Sesak nafas tengok angka itu,” komen Nana Yuttai.
“Sumbat kami semua dalam penjaralah senang. Makan semua percuma. Tidak perlu bayar bil elektrik dan air,” sindir Mohd Falzil.
Tidak kurang juga yang mempersoalkan usaha memerangi Covid-19 seperti PKP yang dilihat seolah-olah tidak membuahkan hasil sebaliknya membuatkan rakyat semakin berasa terhimpit dan tertekan.
“Tujuh bulan darurat PKP 2.0, PKP 3.0, ‘total lockdown’ rakyat terkurung sampai angkat bendera putih tetapi kes tetap juga naik setiap hari sampai sudah lebih sejuta positif ribuan jadi korban. Ini hendak kata gagal atau masih belum berjaya?,” soal Nasir Al Hakim.
“Semakin dikurung, semakin jaga prosedur operasi standard (SOP) makin ramai sudah diberi vaksin kes semakin naik tidak mahu lagi turun-turun. Apa lagi usaha yang perlu dibuat,” tanya pemilik akaun bernama Hajah Paridah Hassan. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Seludup besi RM9.6 juta dalam 57 kontena
Oleh ISKANDAR SHAH MOHAMED

5 Ogos 2021, 4:25 pm
KLANG – Cubaan satu sindiket menyeludup besi menerusi 57 kontena bernilai RM9.6 juta berjaya dipatahkan pihak berkuasa di Pelabuhan Barat di sini, baru-baru ini.
Rampasan itu dilakukan oleh sepasukan anggota Bahagian Penguatkuasaan Jabatan Kastam Diraja Malaysia (JKDM) Zon Tengah, Unit II (Selangor) di antara 29 Jun hingga 2 Julai lalu.
Ketua Pengarah JKDM, Datuk Seri Abdul Latif Abdul Kadir berkata, taktik itu dikesan menerusi Operasi WAJA dengan menjalankan pemeriksaan ke atas semua kontena tersebut.
Katanya, semakan lanjut mendapati kontena itu sudah diikrar sebagai ‘Nickel Steel Plate in Coil’ dan ‘Hot Rolled Stainless Steel Coils’ tanpa perlu mengemukakan permit import.
“Tindakan sindiket itu bagi mengelak duti import dan duti antilambakan sekali gus dikesan oleh JKDM. Besi diklasifikasikan sebagai dagangan terlarang di bawah Butiran 1, Jadual Keempat/ Bahagian II, Perintah Kastam (Larangan Mengenai Import) 2017.
“Pihak kami kini sedang menyiasat pengimport dan ejen Kastam yang terlibat dalam cubaan menyeludup keluar kontena berkenaan dan kes disiasat mengikut Akta Kastam 1967 iaitu cubaan mengelak  duti kastam dan larangan import di bawah bawah Seksyen 135(1)(a) akta tersebut,” katanya dalam kenyataan hari ini. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Kerajaan luluskan penggunaan vaksin Moderna
Oleh ZULKIFLI MANZOR

5 Ogos 2021, 4:32 pm
PETALING JAYA – Kerajaan bersetuju memberi pendaftaran bersyarat untuk kegunaan semasa bencana vaksin Covid-19 Moderna di Malaysia.
Ketua Pengarah Kesihatan, Tan Sri Dr. Noor Hisham Abdullah berkata, persetujuan itu dicapai pada Mesyuarat Pihak Berkuasa Kawalan Dadah (PBKD) hari ini.
“Mesyuarat telah bersetuju memberi kelulusan pendaftaran bersyarat untuk kegunaan semasa bencana bagi produk Spikevax 0.20 mg/ml Dispersion for Injection Covid-19 mRNA Vaccine (nucleoside modified) daripada pemegang pendaftaran produk (PRH) Zuellig Pharma Sdn. Bhd. dan pengilang Rovi Pharma Industrial Services, Sepanyol.
“Produk Spikevax ini juga dikenali sebagai vaksin Covid-19 Moderna,” katanya dalam satu kenyataan hari ini.
Noor Hisham berkata, kelulusan pendaftaran bersyarat itu memerlukan maklumat kualiti, keselamatan dan keberkesanan produk vaksin tersebut dipantau dan dinilai berdasarkan data-data terkini dari semasa ke semasa.
Menurut beliau, ia bagi memastikan perbandingan manfaat-risiko bagi produk-produk vaksin tersebut kekal positif.

Tambah beliau, Kementerian Kesihatan (KKM) sentiasa komited dalam mempertingkatkan akses kepada produk vaksin Covid-19 di Malaysia.
“Dengan memastikan ia telah dinilai daripada aspek kualiti, keselamatan dan keberkesanan oleh Bahagian Regulatori Farmasi Negara (NPRA) dan diluluskan oleh PBKD,” katanya. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Dah anak ni cantik, nak salahkan siapa? – Abby Abadi jawab tuduhan ‘jual’ anak
5 Ogos 2021, 4:47 pm
PETALING JAYA – Pelakon Abby Abadi menjawab tuduhan sesetengah pihak yang mendakwa dia ‘menjual’ anak kerana kerap menggunakan wajah anak keduanya, Marissa Dania Hakim sebagai pelaris bisnes yang diusahakannya.
Dalam satu hantaran dimuat naik sebentar tadi, Abby atau nama sebenarnya Arbaiyah Abdul Manan, 44, berkata, dia tidak melihat tindakannya salah kerana menggunakan wajah anak sendiri sebagai model.
“Jual anak? Tak, tak. Saya jual cermin mata. Dah tu asyik keluar gambar anak je? Mentang-mentanglah anak cantik. Lah, dah anak ni cantik nak salahkan siapa? Anak orang lain pun ramai cantik-cantik.
“Kita kan meniaga. Apa salahnya suruh anak tolong jadi model untuk barang dijual. Kalau gunakan model lain keluar gambar, sama juga kan? Mencari-cari salah tu kenapa?” soalnya.
Tambah Abby, disebabkan kerap menerima komen yang mempersoalkan tindakannya menggunakan wajah anak sendiri, dia memilih untuk menyekat semua kritikan negatif daripada netizen.
“Geram kan perangai orang kita kalau mencari-cari salah macam ini. Seram, kita sekat terus. Sebab perangai macam ini menakutkan.

“Ada sampai maki hamun kata macam-macam. Memang tak terdaya membalas sebab banyak lagi kerja lain nak buat,” katanya lagi.
Sebelum ini, Abby pernah dituduh bersikap pilih kasih kerana sering melebihkan Marissa berbanding anak bongsunya, Maria Danisha Hakim atau Danisha.
Bagaimanapun jelas Abby, dia jarang berkongsi gambar Danisha disebabkan anak bongsunya tidak gemar bergambar dan sukar diajak membuat video bersama-sama. – K! ONLINE


Warga emas ditemui mati dalam rumah
Oleh ROHANA MOHD. NAWI

5 Ogos 2021, 4:29 pm
KOTA BHARU – Misteri bau busuk sejak seminggu lalu di Jalan Pasar Lama, Kok Lanas di sini terbongkar apabila seorang lelaki warga emas ditemui mati di dalam rumahnya di sini semalam.
Dalam tempoh itu, jiran-jiran terhidu bau busuk dari dalam rumah warga emas, Teh Pon Heng, 74, yang tinggal seorang diri.
Ketua Polis Daerah Kota Bharu, Asisten Komisioner Abdul Rahim, jirannya telah memeriksa rumah mangsa sebelum mendapati warga emas itu sudah meninggal dunia pukul 4.05 petang semalam.
Katanya, berdasarkan maklumat jiran, mangsa kali terakhir dilihat berada di dalam rumah itu kira-kira pukul 3 petang pada Selasa minggu lalu.
“Siasatan mendapati, mangsa ditemui dalam keadaan terbaring dengan keseluruhan badannya sudah berbau di dalam rumah berkenaan.
“Mangsa telah dihantar ke Hospital Raja Perempuan Zainab II di sini untuk bedah siasat. Mayat lelaki itu juga sudah dituntut oleh keluarganya pada pukul 11 pagi tadi,” katanya ketika dihubungi Kosmo! hari ini.

Menurut Abdul Rahim, berdasarkan siasatan, polis mengesahkan tiada sebarang unsur jenayah yang boleh dikaitkan dengan kematian mangsa dan kes diklasifikasikan sebagai mati mengejut. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Boleh tunai umrah hujung tahun ini
Oleh MOHD AZLI ADLAN

5 Ogos 2021, 4:06 pm
MARANG – Umat Islam di negara ini dijangka dapat kembali menunaikan ibadah umrah di tanah suci Mekah selewat-lewatnya pada penghujung tahun ini.
Menteri di Jabatan Perdana Menteri, Senator Datuk Dr. Zulkifli Mohamad Al-Bakri berkata, hasrat tersebut boleh direalisasikan seawal dua bulan lagi sekiranya kadar vaksinasi nasional meningkat dan pada masa sama, kes positif Covid-19 dapat diredakan.
“Kita harap isu berkaitan dengan penyebaran Covid-19 ini dapat diredakan dengan sebaik mungkin, pada masa sama vaksinasi dapat diperbanyakkan lagi.
“Kalau hal ini dapat diselesaikan dengan baik, insyaAllah rakyat Malaysia dapat mengunjungi rumah Allah (Kaabah) dalam tahun ini,” katanya ketika ditemui selepas memantau pembinaan Madrasah Darul Quran, Rusila di sini hari ini.
Zulkifli berkata, kebenaran umah Islam di negara ini untuk menunaikan ibadah umrah masih bergantung kepada keputusan Majlis Keselamatan Negara (MKN) dan Kementerian Kesihatan.
Tambah beliau, berdasarkan pengalaman sebelum ini, kebenaran itu bergantung kepada situasi Covid-19 di negara ini dan negara yang hendak dikunjungi iaitu Arab Saudi.

Kosmo! semalam melaporkan Duta Besar Arab Saudi ke Malaysia, Mahmoud Hussein Saed Qattan mengesahkan Malaysia tersenarai antara 49 buah negara yang diberi kelulusan bagi tujuan pelancongan termasuk umrah bermula 1 Ogos lalu.
Zulkifli berkata, walaupun kes jangkitan positif Covid-19 masih tinggi, Malaysia diberi kepercayaan oleh Arab Saudi untuk membuka pintu negaranya bagi tujuan pelancongan disebabkan kadar vaksinasi yang amat pantas. – K! ONLINE
Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Bartomeu punca Barcelona gagal tambat Messi
Oleh KOSMO!

6 Ogos 2021, 9:30 pm
BARCELONA – Presiden Barcelona, Joan Laporta mengakui kelab itu tidak mampu untuk menandatangani semula pemain bintangnya, Lionel Messi kerana proses itu akan melanggar peraturan kewangan adil (FFP) yang ditetapkan oleh La Liga.
Menurutnya, Barcelona dan Messi telah menyatakan persetujuan untuk terus bekerjasama tetapi halangan utamanya adalah jumlah gaji yang dibayar oleh kelab kepada pemain sudah lebih daripada 110 peratus daripada jumlah penghasilan.
“Kelab adalah lebih penting daripada segala-galanya, walaupun ia berkaitan dengan isu pemain terbaik dunia,” katanya dalam sidang media petang tadi.
Tambahnya, Laporte telah bersetuju dengan dua perkara bersama Messi iaitu bayaran gaji untuk tempoh dua tahun pertama pemain itu akan diselesaikan dalam tempoh lima tahun dan kedua, ia melibatkan perjanjian untuk tempoh lima tahun.
Bagaimanapun, persetujuan tersebut gagal dimeterai kerana peraturan FFP yang telah ditetapkan oleh La Liga.
Presiden baharu Barcelona itu juga mengakui bahawa situasi kewangan yang perlu dihadapi oleh kelab itu yang diwarisi daripada bekas presiden, Josep Maria Bartomeu adalah lebih teruk daripada apa yang dijangkakan.

“Kami telah melakukan segala-galanya untuk memastikan Barcelona terus mengekalkan Messi dalam suasana ekonomi kelab yang seperti ini.
“Kami telah mencapai kesepakatan tetapi gagal untuk memeterai perjanjian kerana masalah jumlah pembayaran gaji yang terhad.
“Saya tidak mahu terus mendedahkan situasi dalaman kelab yang kami warisi daripada pengurusan sebelum ini. Ia mengenai kesilapan keputusan yang telah dilakukan membuatkan situasi kami semakin teruk,” jelasya. – AGENSI


[VIDEO] Maafkan dia, tolong jangan putus doakan Siti Sarah – Shuib
Oleh TENGKU SUZANA RAJA MAMAT

6 Ogos 2021, 10:45 pm
PETALING JAYA – “Saya yakin Siti Sarah kuat, saya yakin Siti Sarah akan balik ke rumah ini.”
Itu doa dan harapan tinggi pelawak Shuib Sepahtu terhadap kesembuhan isterinya, penyanyi Siti Sarah Raisuddin yang kini sedang bertarung nyawa akibat Covid-19 di Unit Rawatan Rapi, Pusat Perubatan Universiti Kebangsaan Malaysia.
Berita berkaitan: Enam hari positif Covid-19, Siti Sarah, keluarga okey, tiada simptom teruk
“Teruskan berdoa untuk Siti Sarah, untuk anak dan keluarga. Teruskan berdoa untuk semua orang dan tolong jangan lupa selitkan nama Sarah dalam doa semua,” begitulah kata-kata meruntun hati Shuib usai majlis bacaan Yassin secara maya sebentar tadi.
Shuib atas nama sebenarnya Shahmira Muhamad, 37, juga memohon semua orang agar memaafkan Siti Sarah seandainya ada menyakiti hati mana-mana pihak selama ini, menghalalkan makan minum dan dipermudahkan segala urusan penyembuhan berdepan kesulitan yang dialami.
Berita berkaitan: Tahap oksigen menurun, Siti Sarah dikejarkan ke hospital

“Saya minta maaf sekiranya Siti Sarah ada menyakiti sesiapa, halalkan makan minumnya dan doakan agar dipermudahkan perjalanannya,” ucap Shuib dalam nada sebak.
Petang tadi, Siti Sarah yang dikomakan kerana tekanan oksigen yang semakin rendah selamat melahirkan seorang bayi lelaki secara pembedahan.
Berita berkaitan: Sarah ditidurkan, bakal dibedah selamatkan bayi dalam kandungan
Berita berkaitan: Siti Sarah selamat lahirkan bayi lelaki
Biarpun dilahirkan pra matang dan menggunakan bantuan pernafasan, bayinya berada dalam keadaan stabil.
Keadaan Sarah bagaimanapun dimaklumkan kritikal setelah bersalin.
Meluahkan isi hatinya, Shui berkata sepanjang 10 tahun menikahi penyanyi lagu Kesetiaan tu juga menjadi orang yang telah banyak mengubah dirinya menjadi siapa Shuib yang dikenali hari ini.
Berita berkaitan: Siti Sarah dalam keadaan kritikal
“Malam ini mengajar saya banyak perkara, Allah ajar saya untuk reda yang paling reda. Ya, saya dah reda. Apa sahaja keadaan selepas ini saya akan reda. Allah telah banyak uji kami, dari tahun pertama kahwin sampai sekarang,Allah memang hantar dia untuk baiki hidup saya.
“Tolong doakan dia.Tolong doakan anak saya juga yang berada di hospital,” kata Shuib.
Dalam keadaan sayu, Shuib mengakui, isterinya sudah memilih nama untuk bayi mereka yang berkemungkinan akan terus berada dalam pengawasan pihak hospital selama dua bulan selepas ini.
“Dia yang nak sangat anak kami dinamakan Ayash Affan. Doakan Ayash Affan jadi anak yang soleh, doakan dia kuat untuk bertahan dalam masa dua bulan ini,” ujar Shuib sambil berterima kasih kepada semua pihak yang banyak membantu dan mendoakan kesembuhan keluarganya selama diuji dengan Covid-19.
Sementara itu majlis bacaan Yassin malam ini turut disertai oleh Datuk Dr. Mohd Fadzillah Kamsah, Ustaz Ahmad Salahuddin Harun serta rakan-rakan artis antaranya Lah Ahmad, Bob Yusof dan Liza Hanim. – K! ONLINE


KL catat kadar insiden kes Covid-19 tertinggi
Oleh SITI A'ISYAH SUKAIMI

6 Ogos 2021, 9:46 pm
PUTRAJAYA – Pelaporan peningkatan kes Covid-19 di Malaysia seiring dengan peningkatan kes secara global dengan kadar insiden tertinggi negara dicatatkan Kuala Lumpur dengan 105.7 per 100,000 penduduk.
Ketua Pengarah Kesihatan, Tan Sri Dr. Noor Hisham Abdullah berkata, ia diikuti Selangor (101.5), Putrajaya (75.6), Negeri Sembilan (71.7), Melaka (53.8) dan Kedah (51.8).
Beliau berkata, jumlah kluster juga meningkat daripada 286 kluster dalam tempoh di antara 23 Jun hingga 6 Julai kepada 347 kluster dalam tempoh di antara 7 Julai hingga 20 Julai.
“Seterusnya kepada 401 kluster bagi tempoh di antara 21 Julai hingga 1 Ogos. Dalam tempoh sama, didapati bilangan kluster tempat kerja juga meningkat daripada 180 kluster kepada 204 kluster dan terkini 213 kluster.
“Bilangan kluster komuniti juga meningkat daripada 86 kluster kepada 91 kluster dan terkini 142 kluster bagi tempoh tersebut. Peningkatan ini adalah susulan daripada saringan kontak rapat yang meluas,” katanya dalam satu kenyataan di sini hari ini.
Noor Hisham berkata, peningkatan kes juga dipercayai disumbangkan oleh penularan varian Delta dan sehingga kini sebanyak 199 kes varian Delta telah dikesan dalam komuniti.

“Varian Delta ini menyebabkan kadar jangkitan virus lebih cepat, agresif dan kurang menunjukkan respons terhadap rawatan yang diberikan,” jelasnya. -K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Taman perumahan catat kes denggi tinggi
Oleh ABDUL RAZAK IDRIS

6 Ogos 2021, 10:03 pm
KLANG – Sikap menjadikan lorong belakang rumah tempat penyimpanan barang dan bekas tadahan air hujan terbiar tanpa ditutup menyebabkan taman perumahan di daerah ini menyumbang kes denggi tinggi, bulan lalu.
Yang Dipertua Majlis Perbandaran Klang (MPK), Dr. Ahmad Fadzli Ahmad Tajuddin, berdasarkan rekod sebanyak 107 kes dilaporkan bulan lalu dengan 69 peratus daripadanya di taman perumahan.
Katanya, manakala 21 peratus adalah pangsapuri dan selebihnya termasuk di kawasan kampung.
“Antara lokasi yang dikenalpasti menjadi lokaliti wabak denggi adalah Bandar Putera, Bandar Bukit Tinggi, Taman Sentosa, Pandamaran Jaya dan Pangsapuri Taman Permai Indah,” katanya dalam kenyataan hari ini.
Ahmad Fadzli menambah, antara faktor lain adalah barangan terpakai dan tahap kesedaran warga asing yang rendah.
Beliau berkata, kesemua itu menyebabkan risiko jangkitan kepada penduduk sekitar.

“Kita akan mempergiatkan aktiviti pencegahan secara bersama Pejabat Kesihatan Daerah Klang dalam memastikan wabak berkenaan dapat dikawal,” ujarnya. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Jendela perpindahan
Oleh KOSMO!

6 Ogos 2021, 10:30 pm
RENATO SANCHES
EJEN pemain ini, Jorge Mendes dilaporkan sedang berusaha untuk membawa pemain ini ke Turin dengan menawarkan peluang kepada Juventus. Gergasi Itali itu hanya perlu membayar sekitar €35 juta (RM174.82 juta) bagi mendapatkan Sanches yang berjaya membantu Lille menjuarai Ligue 1 musim lalu.

ANTHONY MARTIAL
EVERTON dilaporkan menjadi pasukan terbaharu yang berminat untuk mendapatkan khidmat pemain Manchester United ini. Pengurusnya, Rafa Benitez sedang mengintai peluang terbaik apabila Tottenham Hotspur, West Ham dan Aston Villa juga turut menyatakan minat.

GUIDO RODRIGUEZ
LIVERPOOL berkemungkinan memiliki peluang besar untuk mendapatkan khidmat pemain tengah Real Betis ini. Sebelum ini, mereka dilaporkan perlu membayar €50 juta (RM249.75 juta) untuk khidmatya tetapi nilai itu dikatakan turun sehingga €10 juta (RM49.95 juta) sahaja.

MIKKEL DAMSGAARD
TOTTENHAM Hotspur menamakan pemain antarabangsa Denmark dan Sampdoria ini sebagai pemain buruan mereka untuk memantapkan jentera tengah pasukan itu selepas aksi cemerlangnya di pentas Euro 2020 lalu.


Polis nafi minta disediakan makanan di kawasan PKPD
Oleh NUR HUDA MUSA

6 Ogos 2021, 11:32 pm
PETALING JAYA – Polis menafikan satu mesej tular yang memohon sumbangan bagi menyediakan makanan harian untuk pihak polis selama 10 hari di kawasan Perintah Kawalan Pergerakan Diperketatkan (PKPD) Gugusan Semarak, Seksyen 4, Kota Damansara.
Ketua Polis Daerah Petaling Jaya, Asisten Komisioner Mohamad Fakhrudin Abdul Hamid berkata, polis tidak memerlukan sebarang bantuan dari mana-mana pihak untuk PKPD yang dijalankan di dalam daerah Ibu Pejabat Polis Daerah (IPD) Petaling Jaya seperti yang didakwa dalam mesej tersebut.
“Pihak polis mengesyaki terdapat individu atau persatuan yang mengambil kesempatan dengan cuba membuat kutipan sumbangan untuk kepentingan peribadi.
“Mana-mana individu yang telah melakukan bayaran ke dalam akaun bank yang dinyatakan mohon tampil membuat laporan polis bagi membantu siasatan.
“Orang ramai juga dinasihatkan agar jangan mudah terpedaya dengan sebarang hantaran atau mesej yang tular melibatkan nama Polis Diraja Malaysia (PDRM),” katanya dalam satu kenyataan di sini hari ini.
Menurut Mohamad Fakhrudin, polis menerima maklumat berhubung mesej yang tular di aplikasi WhatsApp itu pada pukul 7.41 petang tadi.

Mesej itu juga menyatakan sumbangan boleh dilakukan ke dalam satu akaun Maybank di atas penama Bekind Malaysia. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


85 kes positif Covid-19 di Parlimen
Oleh SITI A'ISYAH SUKAIMI

6 Ogos 2021, 9:39 pm
PUTRAJAYA – Sebanyak 85 kes positif Covid-19 yang disahkan dengan ujian RT-PCR dilaporkan berkait dengan Sidang Mesyuarat Khas Parlimen yang diadakan pada 26 hingga 29 Julai lalu.
Ketua Pengarah Kesihatan, Tan Sri Dr. Noor Hisham Abdullah berkata, 56 kes daripadanya dikenal pasti hasil saringan Pra-Dewan Rakyat dan empat kes kontak rapat.
Beliau berkata, 17 kes dikesan berkaitan semasa persidangan Dewan Rakyat dengan sembilan kes sudah dilaporkan sebelum ini, lima kes baharu dilaporkan di antara 30 Julai sehingga 5 Ogos lalu, tiga kes kontak rapat dan lapan kes menerusi saringan Pra-Dewan Negara.
“Setakat ini, enam sampel yang berkemungkinan besar adalah varian Delta dikesan melalui saringan menggunakan ujian PCR Genotyping Assay.
“Bagi mengesahkan jenis varian ini, Institut Penyelidikan Perubatan (IMR) sedang menjalankan jujukan genom penuh dan masih menunggu keputusan akhir,” katanya dalam kenyataan akhbar hari ini.
Beliau berkata, daripada lapan kes baharu yang dilaporkan di antara 30 Julai sehingga 5 Ogos lalu,  lima kes daripadanya mempunyai nilai kitaran ambang (CT value) RT PCR di antara 18.00 sehingga 27.68, dan tiga kes dengan CT value di antara 35.14 sehingga 37.59.

Katanya, empat kes mempunyai gejala ringan manakala yang lain tidak bergejala selain tujuh kes positif sudah mendapat vaksin Covid-19 (sekurang-kurangnya mendapat satu dos).
“Satu lagi kes adalah kanak-kanak berusia tujuh tahun (kontak rapat kes) yang belum layak mendapat vaksin,” katanya.
Siasatan Kementerian Kesihatan mendapati bahawa besar kemungkinan perkongsian kemudahan asas seperti tandas dan surau oleh ramai individu sudah memberi risiko kepada penularan jangkitan Covid-19 di Parlimen.
“KKM akan terus memantau status kesihatan semua kes positif Covid-19 ini, kontak rapat dan kes baharu yang lain kerana kemungkinan akan dilaporkan kerana masih dalam tempoh inkubasi,” katanya. -K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


FMCCAM rugi RM300 juta, berisiko gulung tikar
Oleh SUBKHI SUDARJI

6 Ogos 2021, 9:53 pm
PUTRAJAYA – Sekurang-kurangnya 30 peratus daripada keseluruhan 4,600 ahli Gabungan Persatuan Syarikat Motor dan Kredit Malaysia (FMCCAM) berisiko gulung tikar sebelum tahun depan ekoran kerugian besar mencecah RM300 juta yang perlu ditanggung mereka.
Menteri Pengangkutan, Datuk Seri Wee Ka Siong berkata, pihak kementerian menyedari masalah yang dihadapi dan akan mengemukakan maklum balas persatuan untuk dibincangkan di Kabinet.
“Pihak kementerian sedar bahawa jumlah kes positif harian masih ditahap tinggi, namun pengusaha perniagaan dan rantaian bekalan yang telah menerima vaksin sepenuhnya juga sudah ‘penat’ untuk melalui keadaan ini.
“Bukan hanya industri automotif tetapi seluruh rantaian bekalannya perlu dibuka semula daripada bilik pameran hingga ke kilang-kilang yang memasang bahagian dan komponen untuk unit penjualan,” katanya menerusi kenyataan di Facebook rasminya, hari ini.
Terdahulu Ka Siong mempengerusikan perjumpaan dalam talian dengan beberapa persatuan yang berurusan dengan penjualan kenderaan bermotor baharu dan terpakai bagi mendengar maklum balas mereka tentang bagaimana kerajaan harus membuka semula perniagaan dalam fasa Pelan Pemulihan Negara (PPN) akan datang.
Hadir sama dalam perbincangan itu ialah Presiden FMCCAM, Datuk Tony Khor dan Presiden Persatuan Automotif Malaysia, Datuk Aishah Ahmad.

Turut serta ialah Timbalan Menteri Pendidikan, Datuk Dr. Mah Hang Soon dan Timbalan Menteri Perdagangan Antarabangsa dan Industri, Datuk Lim Ban Hong.
Mengulas lanjut, Ka Siong berkata, walaupun kerajaan membenarkan sektor-sektor itu beroperasi dalam Fasa 2 dan Fasa 3 PPN, pemain industri perlu memastikan bahawa setiap pekerja dan pelanggan telah melengkapkan dua dos suntikan vaksin.- K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


UMNO Johor nafi keluarkan kenyataan
Oleh MOHD SHARKAWI LONDING

6 Ogos 2021, 11:01 pm
JOHOR BAHRU – UMNO Johor menafikan pihaknya ada mengeluarkan kenyataan kononnya telah memutuskan hubungan dengan Perikatan Nasional (PN) dan mendesak Tan Sri Muhyiddin Yassin meletak jawatan segera.
Menurut penjelasan di laman Facebook rasmi UMNO Johor, Pengerusi Badan Perhubungan UMNO negeri, Datuk Hasni Mohammad tidak pernah mengeluarkan kenyataan sedemikian rupa.
“UMNO Johor ingin menafikan sekeras-kerasnya bahawa kenyataan yang tersebar di media sosial, ini adalah palsu,” kata kenyataan itu sebentar tadi.
Dalam kenyataan palsu yang sedang tular, ia menyebut bahawa Badan Perhubungan UMNO Johor telah memutuskan untuk setia dan menghormati keputusan Presiden UMNO.
“Sehubungan dengan itu UMNO Johor dengan ini isytiharkan tiada hubungan dengan PAS dan PPBM. Untuk memastikan Kerajaan Negeri terus diketuai oleh UMNO maka Adun PKR, Amanah dan DAP sedang dirunding bagi bersama kerajaan termasuk memegang jawatan Exco Kerajaan Negeri.
“Exco Kerajaan Negeri, Ahli Majlis dan sesiapa pemegang jawatan berkaitan kerajaan dari PPBM dan PAS wajib meletakkan jawatan segera berikutan keputusan ini,” kata kenyataan palsu itu.

Kenyataan tersebut yang dibuat pihak tidak bertanggungjawab turut menggunakan nama Hasni yang juga Menteri Besar.
Terdahulu, Hasni ketika ditemui pemberita telah memaklumkan keabsahan Kerajaan Negeri Johor dan kedudukan Menteri Besar akan ditentukan dalam persidangan Dewan Undangan Negeri (DUN) yang akan bermula pada 12 Ogos ini.
Kata beliau, persidangan DUN merupakan platform yang sesuai untuk menentukan keabsahan kerajaan negeri termasuk kedudukannya sebagai ketua kerajaan negeri.
Ia termasuk mengenai pendirian parti sama ada menyokong Perdana Menteri yang juga akan dibuat pada sidang itu nanti.-K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


PSG cari akal ikat Messi, kekal Mbappe
Oleh KOSMO!

6 Ogos 2021, 10:00 pm
PARIS – Kelab gergasi Paris Saint-Germain (PSG) sedang mengkaji ‘helah’ terbaik untuk menandatangani khidmat pemain sensasi Argentina, Lionel Messi tanpa menggadai tonggak utama pasukan, Kylian Mbappe.
Difahamkan, PSG antara pasukan pertama yang berusaha untuk merisik khidmat Messi selepas pemain berusia 34 tahun itu bergelar ejen bebas apabila tidak mencapai kata sepakat dengan Barcelona mengenai lanjutan kontrak yang ditawarkan.
Malah, ejen kepada Messi yang juga ayah kandungnya, Jorge Messi sudah pun menghubungi pengurusan PSG sekiranya berminat untuk menandatangani khidmat anaknya dalam masa terdekat.
Messi pula sememangnya tidak mempunyai masalah untuk menyarung jersi PSG kerana memiliki hubungan yang cukup akrab dengan dua tonggak utama pasukan itu, Neymar dan Angel di Maria.
Namun, jawapan yang diberikan oleh PSG masih lagi 50-50 memandangkan mereka terikat dengan hutang yang tinggi selain tidak mahu melanggar Peraturan Kewangan Adil (FFP) yang ditetapkan oleh Kesatuan Bola Sepak Eropah (UEFA).
Salah satu penyelesaian yang ada jika PSG serius menandatangani khidmat Messi adalah perlu menggadaikan penyerang muda pasukan, Mbappe yang memiliki nilai pasaran sebanyak €175 juta (RM871.6 juta).

Hanya ada satu pasukan yang menyatakan minat dan mampu untuk menandatangani khidmat Mbappe pada jendela perpindahan kali ini iaitu Real Madrid dan kelab itu hanya menunggu ‘lampu hijau’ daripada PSG.
Kelab kendalian Mauricio Pochettino itu telah menandatangani khidmat Georginio Wijnaldum, Sergio Ramos dan Gianluigi Donnarumma secara percuma selain mengeluarkan dana sebanyak €60 juta (RM298.7 juta) untuk membeli Achraf Hakimi dari kelab Inter Milan. – AGENSI


Sudu melekat di lengan bukan kerana vaksin
Oleh SITI AMINAH MOHD YUSOF

6 Ogos 2021, 8:50 pm
PETALING JAYA – Fenomena garpu dan sudu besi boleh melekat di bahagian lengan tiada kaitan dengan dakwaan wujud medan magnet selepas suntikan vaksin.
Pengasas laman web pendidikan dikenali sebagai AJAR, Muhammad Haziq Abd. Rahim berkata, ia bukanlah sesuatu yang ganjil dan boleh dijelaskan menggunakan sistem tuas mudah yang lazimnya diajar dalam mata pelajaran Sains pada peringkat sekolah.
“Ia berlaku akibat graviti dan daya geseran yang terhasil antara garpu dan permukaan lengan selain bentuk melengkung pada garpu turut bertindak seperti fulkrum iaitu satu titik tetap yang menghalang garpu daripada terjatuh,” katanya dalam hantaran di laman Facebook AJAR hari ini.
Graduan University of Sheffield, United Kingdom dalam bidang Kejuruteraan Mekanikal itu berkata, situasi serupa turut berlaku kepada sudu plastik dan ia tidak akan berjaya jika sudu atau garpu yang digunakan dipatahkan pemegangnya.
Perkongsian dalam bentuk video berdurasi 3 minit 18 saat itu tular dalam kalangan pengguna media sosial dan dikongsi lebih 3,700 kali serta mendapat lebih 1,000 komen.
“Saya belum ambil suntikan vaksin. Letak sudu pada lengan memang melekat juga,” komen pemilik akaun Facebook bernama Nu Ha.

“Saya juga belum vaksin. Senduk dan sudip pun melekat. Bukan sudu sahaja,” balas Wan Nur Farahiyani.
“Kalau betul ada daya tarikan magnet, boleh guna magnet lain untuk lekatkan pada badan untuk tengok kutub magnet yang kononnya wujud di dalam vaksin,” ulas Mat Apit.
“Macam-macam mereka ini. Terima kasih akhirnya ada penjelasan mudah mengenai perkara ini. Tidak pandai hendak jelaskan seperti tuan walaupun sudah tahu ia bukan disebabkan daya magnet,” ujar Apool Smith.
“Kasihan cikgu, terpaksa buat eksperimen mudah untuk menjawab tuduhan puak antivaksin,” komen Muzahfar Akmal Nurazlan. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Ameera Khan rapat dengan aktor seberang, Jefri Nichol
Oleh MOHD. HAIKAL ISA

6 Ogos 2021, 8:23 pm
PETALING JAYA – Personaliti media sosial, Ameera Khan mendedahkan keluarganya kini senyap daripada sebarang berita kerana orang lain terlalu bising.
Menerusi satu sesi soal jawab (Q&A) dalam IG Story, Ameera, 21, ketika ditebak mengapa keluarganya senyap daripada sebarang isu hangat ketika ini, dia membalasnya dengan berkata: “Senyap sebab kalian bising.”
Dalam pada itu, menjawab pertanyaan berkenaan pesanan kepada orang yang suka melabel seseorang ‘baik tak payah pakai tudung’, jawab Ameera bersahaja: “Terima kasih sebab selalu tegur, saya tahu kalian mahu yang terbaik buat diri saya. Saya sangat menghargainya.
“Tolong doakan suatu hari nanti, saya akan jadi seorang muslim yang lebih baik. Insya-Allah, satu hari saya akan menunjukkan contoh yang baik kepada wanita di luar sana. Izinkan saya berubah dengan perlahan-lahan.”
Menjawab soalan sama ada dirinya seseorang yang memaafkan dan melupakan, Ameera yang memiliki 1.4 juta pengikut dalam Instagram berkata, dia mudah memaafkan namun juga senang mengabaikan serta memutuskan hubungan.
“Saya orang yang begitu. Saya tak punya kudrat nak cakap apa yang saya suka dan apa yang saya tak suka. Kalau seseorang cakap atau buat sesuatu yang salah, dia akan disekat dan keluar dari hidup saya,” tulisnya.

Ameera turut mendedahkan dalam sesi Q&A berkenaan yang Neelofa adalah artis Malaysia kegemarannya, sementara seorang lagi kakaknya iaitu Noor Nabila merupakan adik-beradik yang paling bekeng (garang). Malah ibunya pula, Noor Kartini adalah idolanya.
Selain itu, turut mencuri tumpuan ramai apabila pelakon kacak Indonesia, Jefri Nichol dilihat saling berbalas komen dengan Ameera dalam Instagram sekali gus menebarkan desas-desus sama ada wujud bibit cinta antara mereka.
Baru-baru ini, Jefri telah memuat naik sekeping foto hitam putih dengan tertera kapsyen yang ditujukan untuk seseorang.
“Posting this because she loved this one (muat naik ini kerana dia sukakannya),” tulis Jefri.
Ameera kemudian dilihat menitipkan kata-kata yang mengundang pelbagai pertanyaan umum dalam ruangan komen hantaran status berkenaan.
“My favourite person (orang kegemaran saya),” tulisnya yang turut meningggalkan emoji berbentuk hati.
Malah, komen seorang pelakon Indonesia, Adipati yang bertanya tentang siapakah gerangan yang memberi tanda ‘like’ foto tersebut menerima respons daripada netizen apabila ada yang memetik nama Ameera. – K! ONLINE


Bau busuk bongkar penemuan mayat pesakit Covid-19
Oleh SITI AMINAH MOHD YUSOF

6 Ogos 2021, 9:03 pm
PETALING JAYA – Seorang doktor hari ini berkongsi kisah menyayat hati mengenai seorang lelaki dalam keadaan tenat dan penemuan mayat seorang wanita yang meninggal dunia akibat Covid-19 selepas saudaranya terhidu bau busuk dari rumah mereka.
Dr. Hana Hadzrami yang merupakan pakar bius berkata, ketika ditemui, lelaki tersebut yang disahkan positif Covid-19 berada dalam keadaan separuh sedar terbaring di ruang tamu dengan paras oksigennya serendah 40 peratus.
“Dalam sebuah bilik pula ada mayat seorang wanita yang mulai reput berkemungkinan adik atau kakak pesakit tersebut. Entah berapa lama dia sudah meninggal dunia.
“Mereka berdua dijangkiti Covid-19 dan menjalani kuarantin di rumah. Sudah lebih 10 hari lelaki itu bergejala,” tulisnya dalam hantaran di Facebook miliknya hari ini.
Menurutnya, sebaik tiba di hospital, lelaki tersebut diintubasi dan keadaannya sangat kritikal dengan beberapa organ terjejas akibat hypoxia (kandungan oksigen yang rendah).
Katanya, pesakit tersebut mungkin tidak mengetahui cara hendak memantau paras oksigen di rumah sehingga dia pengsan.

“Terbayang saat-saat akhir mereka berdua di rumah. Sesiapa ada jiran yang menjalani kuarantin, silalah ambil tahu. Jika anda positif Covid-19, janganlah mendiamkan diri berseorangan dalam rumah.
“Beritahu ahli keluarga atau kawan-kawan. Ini hari mereka, mungkin kemudian hari kita pula,” ujarnya.
Beliau turut mencadangkan mesin oksimeter mudah alih sebagai persediaan jika ada jiran atau saudara mara yang positif Covid-19 dan ia boleh digunakan untuk memantau paras oksigen di rumah. – K! ONLINE


Ain Husniza, bapa dipanggil polis
Oleh NUR HUDA MUSA

6 Ogos 2021, 9:13 pm
PETALING JAYA – Polis memanggil pelajar sekolah, Nurain Husniza Saiful Nizam bersama bapanya ke Ibu Pejabat Polis Daerah (IPD) Sungai Buloh petang tadi bagi membantu proses siasatan susulan satu laporan polis yang dibuat oleh seorang guru lelaki.
Ketua Polis Daerah Sungai Buloh, Superintendan Shafaaton Abu Bakar berkata, guru tersebut membuat laporan polis ekoran kenyataan berbaur fitnah serta mengaibkan dirinya sebagai seorang guru serta Institusi Perguruan.
“Kenyataan itu dikatakan dibuat oleh pelajar itu semasa wawancara yang disiarkan di media sosial Utusan Online pada 30 April 2021 berkenaan guru pendidikan jasmani yang menyebut tentang elemen rogol semasa di dalam kelas.
“Bahagian Siasatan Jenayah IPD Sungai Buloh telah memanggil Nurain Husniza bersama bapanya, Saiful Nizam Ab. Wahab untuk tujuan rakaman percakapan bagi membantu proses siasatan berkenaan aduan terhadap laporan polis dibuat guru tersebut,” katanya dalam satu kenyataan di sini hari ini.
Shafaaton berkata, siasatan dijalankan di bawah Seksyen 504 Kanun Keseksaan.
Terdahulu, Kosmo! Online melaporkan Nurain Husniza memaklumkan menerima surat tuntutan mahkamah daripada guru sekolah lamanya.

Ain Husniza melalui hantaran di Twitternya memberitahu, di dalam surat itu dia diberikan tempoh tujuh hari untuk semua tuntutan pernyataan-pernyataan fitnah selain turut dituntut untuk membayar ganti rugi sehingga RM1,000,000. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Mayat lelaki tergantung di dahan pokok duku
Oleh MOHD SHARKAWI LONDING

6 Ogos 2021, 9:04 pm
ISKANDAR PUTERI – Mayat seorang pemuda ditemui tergantung pada dahan sebatang pokok duku di Kampung Paya Mengkuang, Gelang Patah di sini hari ini.
Mayat lelaki berusia 23 tahun itu ditemui pada pukul 4.26 petang dalam keadaan tergantung dengan tali.
Komander Operasi dari Balai Bomba dan Penyelamat (BBP) Iskandar Puteri, Pegawai Bomba Kanan II Mohamad Anuar Mohamad Amdzah berkata, seramai 11 anggota dikejarkan ke lokasi kejadian.
“Setibanya Pasukan Keluaran Operasi (PKO) di tempat kejadian didapati benar terdapat seorang mangsa lelaki berumur 23 tahun ditemui telah mengantungkan diri di dahan sebatang pokok setinggi 10 kaki.
“Anggota bertugas mengambil masa kira-kira 40 minit untuk menurunkan mangsa menggunakan tangga dan alat pengusung,”katanya dalam satu kenyataan di sini hari ini.
Mohamad Anuar berkata, mangsa kemudiannya disahkan meninggal dunia oleh pasukan perubatan Kementerian Kesihatan (KKM).

Jelasnya, mayat mangsa kemudiannya diserahkan kepada pihak polis untuk tindakan lanjut.
Operasi ditamatkan pada pukul 5.53 petang hari ini.-K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Sektor industri perabot alami kerugian RM1.6 bilion
Oleh NUR SHARIEZA ISMAIL

6 Ogos 2021, 9:19 pm
PUTRAJAYA – Sektor industri perabot mengalami kerugian sebanyak RM1.6 bilion sejak pelaksanaan Perintah Kawalan Pergerakan (PKP 3.0) pada 1 Jun lalu berikutan tidak dibenarkan beroperasi.
Menteri Perdagangan Dalam Negeri dan Hal Ehwal Pengguna, Datuk Seri Alexander Nanta Linggi berkata, sektor industri perabot adalah salah satu penyumbang utama kepada ekonomi domestik negara dengan nilai jualan kira-kira RM9.6 bilion pada tahun 2019.
Beliau berkata, kementerian sangat prihatin dan mengambil maklum isu-isu yang dibangkitkan oleh sektor industri perabot dan akan memperhalusi setiap cadangan yang dikemukakan sebelum dibawa ke mesyuarat bersama Majlis Keselamatan Negara (MKN) dan Kementerian Kesihatan (KKM).
“Kementerian juga menerima maklum balas serta cadangan berkaitan penambahbaikan prosedur operasi standard (SOP), kadar vaksinasi pekerja dan pembukaan semula sektor industri perabot di bawah Fasa Pelan Pemulihan Negara (PPN),” katanya dalam kenyataan di sini hari ini.
Pada masa sama, Alexander menekankan kepentingan untuk semua pemain industri sektor perabot bersiap sedia lebih awal sebelum pembukaan semula aktiviti ekonomi sepenuhnya dengan memastikan semua pekerja telah divaksinasi dan semua SOP dipatuhi.
“Pihak kementerian juga menawarkan supaya semua pekerja sektor ini mendaftar dan mendapatkan vaksinasi seberapa segera melalui Program Vaksinasi Industri Peruncitan (RiVac) yang sedang dilaksanakan oleh KPDNHEP,” katanya.

Terdahulu, Alexander mengadakan satu sesi libat urus bersama pemain industri yang antara lain diwakili oleh Malaysian Furniture Council, Kuala Lumpur and Selangor Furniture Association, Johor Bahru Furniture Association, Pahang Furniture Manufacturers and Traders Association dan syarikat-syarikat utama perabot di seluruh negara semalam. -K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Annuar bantu Fendy sewa rumah PPR
Oleh LUQMAN RIDHWAN MOHAMED NOR

6 Ogos 2021, 8:45 pm
PETALING JAYA – Permohonan ahli kumpulan Caliph Busker, Fendy Adlun untuk menyewa di salah sebuah rumah mampu milik Dewan Bandaraya Kuala Lumpur (DBKL) akhirnya berjaya setelah dia dibantu sendiri oleh Menteri Wilayah Persekutuan, Tan Sri Annuar Musa.
Menerusi ciapan di Twitter, Annuar berkata, dia berjumpa dengan Fendy dan anaknya, Nur Azalea Zafirah, 6, yang merupakan seorang orang kelainan upaya (OKU) hari ini.
“Saya jumpa Fendy dan anaknya. Saya kira dia seorang yang gigih walaupun dia dan anaknya OKU, dia amat cekal. Dia mohon rumah DBKL pada 8 Oktober 2014 lagi.
“Saya bersyukur berpeluang menolong beliau dapatkan rumah di PPR Taman Mulia. Duduk percuma setahun, saya bayar sewanya,” ciapnya hari ini.
Pada 9 Julai lalu, video dimuat naik Fendy di Facebook tular, yang mana dia memohon Kementerian Pembangunan Wanita, Keluarga dan Masyarakat agar memudahkan permohonannya mendapatkan rumah mampu milik DBKL.
Pendapatan Fendy terjejas teruk ekoran penularan Covid-19 sehingga menyebabkannya sukar membayar sewa rumah dan menanggung keluarganya. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Etihad bakal destinasi baharu Messi
Oleh MOHD KHAIRI MOHAMAD

6 Ogos 2021, 9:00 pm
LONDON – Kapten pasukan Argentina, Lionel Messi menjadikan kelab Liga Perdana Inggeris (EPL), Manchester City sebagai pilihan No. 1 selepas bergelar ejen bebas apabila dilepaskan Barcelona awal pagi tadi.
Sebagai rekod, Messi yang sudah tidak memiliki kontrak dengan skuad The Catalans gagal mencapai kata sepakat mengenai lanjutan kontrak selain kelab gergasi La Liga itu turut mengakui tidak mampu menawarkan gaji lumayan kepadanya.
Kini, pemain berusia 34 tahun itu mahu menjadikan City sebagai destinasi utama memandangkan dirinya sangat rapat dengan pengurus pasukan, Pep Guardiola yang pernah menjadi pengendali Barcelona sebelum ini.
Namun, City yang sebelum ini cukup serius untuk membawa Messi ke Stadium Etihad sudah menandatangani pemain sensasi England, Jack Grealish dengan rekod perpindahan EPL, £100 juta pound (RM587.46 juta).
Selain juara bertahan EPL itu, satu lagi pasukan yang mungkin menjadi destinasi Messi adalah kelab Liga Perancis, Paris Saint-Germain (PSG).
Cuma, pengurusan PSG perlu menjual beberapa pemain utama yang bergaji besar sekiranya berhasrat untuk menandatangani khidmat Messi sejajar dengan Peraturan Kewangan Adil (FFP) yang ditetapkan oleh Kesatuan Bola Sepak Eropah (UEFA).

Satu lagi kelab yang mampu menawarkan Messi kontrak lumayan adalah Manchester United meskipun corak permainan pasukan kendalian Ole Gunnar Solskjaer tidak menepati citarasa Messi. – AGENSI


Pokok hempap 5 kenderaan, banjir kilat di Ulu Tiram
Oleh KOSMO!

6 Ogos 2021, 8:32 pm
Oleh RAJA JAAFAR ALI
JOHOR BAHRU – Pekerja kedai serbaneka di pekan Ulu Tiram di sini terkejut serta tergamam apabila melihat sebatang pokok besar tumbang dan menghempap lima buah kenderaan dalam kejadian ribut hari ini.
Seorang juruwang, Nurazimah Hussin, 24, berkata, ketika kejadian pada pukul 3 petang itu, hujan lebat serta ribut petir melanda kawasan tersebut kira-kira lebih satu jam.
“Ketika hujan lebat berserta petir, saya berada di dalam kedai lalu terdengar dentuman kuat dan tiba-tiba tengok pokok besar depan sini sudah tumbang.
“Saya tergamam dan terkejut apabila lihat depan mata saya pokok besar tumbang menghempap lima buah kenderaan serta motosikal,”katanya ketika ditemui di sini hari ini.
Sementara itu, rakan sekerjanya, Nurul Aisyah Razman, 18, berkata, dalam kejadian itu tiada melibatkan kecederaan atau mangsa.

“Kejadian berlaku sekelip mata dan ketika itu ada beberapa kenderaan diletakkan di hadapan kedai kami bekerja.
“Mujur tidak ada orang yang berada di dalam kenderaan, kalau tidak tak tahu lah apa akan terjadi,”ujarnya.
Kejadian ribut petir beserta hujan lebat itu turut mengakibatkan beberapa batang jalan mengalami banjir kilat.-K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Kat Mexico bukan Rembau
Oleh NOR AINNA HAMZAH

6 Ogos 2021, 9:29 pm
REMBAU – Polis menafikan video tular membabitkan pergaduhan berebut durian yang tersebar melalui aplikasi whatsApp berlaku di Kampung Chembong Halt Kecil, di sini, hari ini.
Ketua Polis Daerah Rembau, Deputi Superintendan, Hazri Mohamad berkata, lokasi pergaduhan dalam video tular berkenaan dikesan merupakan insiden yang berlaku di Mexico.
Menurutnya, dakwaan menyatakan kes pergaduhan berkenaan berlaku di daerah ini merupakan berita palsu yang boleh menimbulkan kegusaran penduduk setempat.
“Jangan sebarkan berita yang belum tahu kesahihan berlaku di kawasan Rembau dan akan menimbulkan kegusaran serta kebimbangan masyarakat setempat,” katanya ketika dihubungi, di sini, tadi.
Terdahulu, video berdurasi 13 saat itu menjadi tular di aplikasi WhastApp sejak petang tadi membabitkan rakaman pergaduhan dua lelaki yang diakhiri dengan kepala salah seorang daripada lelaki berkenaan ditetak dengan kapak.
Turut disertakan dalam video berkenaan dua audio berdurasi 12 saat dan lima saat yang mendakwa kejadian berkenaan berlaku di Kampung Chembong Halt Kecil, petang tadi.

“Ni kes terbaghu yo… yang berlaku kek Ghombau tadi kek Chombong Halt Kochik. Dihontak eh oghang tu pakai kapak ko changkul… Pocah kepalo oghang tu ghobutkan dian. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Ingkar SOP: 225 ditahan, 67 premis diarah tutup
Oleh AMREE AHMAD

6 Ogos 2021, 7:39 pm
PUTRAJAYA- Bilangan individu yang melanggar prosedur operasi standard (SOP) Pelan Pemulihan Negara (PPN) di seluruh negara semalam merekodkan 225 orang dengan seramai 194 dikompaun manakala 31 lagi ditahan reman.
Menteri Kanan Kluster Keselamatan, Datuk Seri Hishammuddin Tun Hussein berkata, sejumlah 67 premis meliputi kilang, premis perniagaan dan tapak pembinaan diarahkan tutup kerana didapati masih ingkar SOP.
“Pasukan Task Force Operasi Pematuhan semalam melakukan pemeriksaan ke atas 1,760 kilang, 15,948 premis perniagaan, 861 tapak pembinaan dan 372 asrama penempatan pekerja,” katanya dalam kenyataan hari ini.
Beliau berkata, seramai 15 pendatang asing tanpa izin turut ditahan dan empat kenderaan darat disita menerusi Operasi Benteng semalam selain menjalankan 949 sekatan jalan raya di seluruh negara.
Menyentuh isu kuarantin wajib, katanya, 428 individu tiba di tanah air semalam, dengan jumlah kumulatif seramai 264,313 diarahkan menjalani proses mandatori itu sejak 24 Julai 2020.
“Sejumlah 9,893 individu masih lagi menjalani kuarantin wajib di 83 hotel serta 11 buah institusi latihan awam dan swasta di seluruh negara,” jelas Hishammuddin.

Kementerian Perdagangan Dalam Negeri dan Hal Ehwal Pengguna pula semalam membuat pemantauan 10 jenis bekalan barangan di 558 peruncit, 159 pemborong dan 32 pengilang termasuk melakukan sejumlah 2,451 pemeriksaan khas pematuhan SOP dengan kesemua premis yang terbabit didapati mematuhi peraturan. -K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Lelaki India dicari kes penemuan mayat warga emas
Oleh ISKANDAR SHAH MOHAMED

6 Ogos 2021, 7:19 pm
SHAH ALAM – Polis mengesan seorang lelaki warga India bagi membantu siasatan kes pembunuhan seorang wanita warga emas di Taman Seri Muda, Seksyen 25 di sini, bulan lalu.
Ketua Polis Daerah Shah Alam, Asisten Komisioner Baharudin Mat Taib berkata, pihaknya menerima maklumat mengenai penemuan mangsa berusia dalam lingkungan 60-an di belakang deretan kedai di kawasan itu pada pukul 7.06 pagi, 26 Julai lalu.
Katanya, mangsa cedera di muka dan kepala.
“Semakan rakaman televisyen litar tertutup (CCTV) di lokasi kejadian kemudian mengenal pasti seorang lelaki disyaki warga India.
“Individu itu dipercayai boleh membantu polis dalam siasatan kes berkenaan,” katanya dalam kenyataan hari ini.
Jelas beliau, mangsa merupakan wanita berbangsa Cina yang berusia dalam lingkungan 60-an.

Kes disiasat mengikut Seksyen 302 Kanun Keseksaan.
“Orang ramai yang mempunyai maklumat diminta menghubungi Pegawai Penyiasat, Asisten Superintendan Mohd. Hamizi Abu Bakar di talian 012-3920076 atau Ibu Pejabat Polis Daerah (IPD) Shah Alam di talian 03-55202222 atau mana-mana balai polis berdekatan,” katanya.- K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Rizab antarabangsa BNM kekal AS$111.1 bilion
Oleh KOSMO!

6 Ogos 2021, 6:52 pm
KUALA LUMPUR: Rizab antarabangsa Bank Negara Malaysia (BNM) berjumlah AS$111.1 bilion pada 30 Julai 2021, kekal tidak berubah dari 15 Julai.
Menurut kenyataan, paras rizab ini memadai untuk membiayai 8.1 bulan import tertangguh dan 1.1 kali jumlah hutang luar negeri jangka pendek
BNM berkata, komponen utama rizab antarabangsa adalah rizab mata wang asing (AS$103.2 bilion), kedudukan rizab Tabung Kewangan Antarabangsa (AS$1.4 bilion), hak pengeluaran khas atau SDR (AS$1.2 bilion), emas (AS$2.2 bilion) dan aset rizab lain (AS$3.1 bilion).
Aset-aset terdiri daripada emas, pertukaran asing dan rizab lain, termasuk SDR berjumlah RM461.83 bilion, kertas kerajaan Malaysia (RM11.22 bilion), deposit dengan institusi kewangan (RM727.36 juta), pinjaman dan pendahuluan (RM20.36 bilion), tanah dan bangunan (RM4.16 bilion) serta aset-aset lain (RM15.61 bilion).
Modal dan liabiliti terdiri daripada modal berbayar berjumlah RM100 juta, rizab (RM184.72 bilion), mata wang dalam edaran (RM142.46 bilion), deposit oleh institusi kewangan (RM141.82 bilion), deposit kerajaan Persekutuan (RM15.65 bilion), deposit lain (RM7.95 bilion), kertas Bank Negara (RM8.50 bilion), peruntukan SDR (RM7.97 bilion) serta liabiliti lain (RM4.71 bilion).


Pusat akhlak Batu Gajah dikenakan PKPD lagi
Oleh AMREE AHMAD

6 Ogos 2021, 7:32 pm
PUTRAJAYA – Pusat Pemulihan Akhlak di Jalan Brewster, Batu Gajah, Daerah Kinta, Perak sekali lagi dikenakan Perintah Kawalan Pergerakan Diperketatkan (PKPD) bermula Ahad hingga 21 Ogos ini.
Pusat berkenaan yang dibuka sejak 1902 sebagai Kinta Prison pernah dilaksanakan PKPD dari 14 Februari dan disambung hingga 13 Mac lalu dengan merekodkan 457 kes Covid-19.
Menteri Kanan Kluster Keselamatan, Datuk Seri Hishammuddin Tun Hussein berkata, turut diwartakan PKPD serentak di negeri itu ialah enam lokaliti di pulau peranginan, Pangkor dalam Daerah Manjung susulan Kluster Kampung Tengah dengan 21 kes.
“Ia membabitkan Taman Seri Pangkor, Taman Desa Pangkor, Rumah Murah Pangkor, Flat Taman Desa Pangkor, Ladang Kong Heap Lee dan juga punca kluster itu di Kampung Tengah selain Kampung Perlok dan Kampung Perlok Baru, dalam Mukim Sungai, Daerah Batang Padang serta tapak pembinaan Horizon, Daerah Kinta,” katanya dalam kenyataan hari ini.
Beliau berkata, di Pahang, tiga lokaliti dalam Daerah Temerloh dilaksanakan PKPD iaitu Taman Sri Layang, Taman Tualang Indah dan Taman Rimba di Mentakab serta Kuala Tahan, Daerah Jerantut, manakala di Sabah, University Condominium Apartment 2 dan Rumah Murah Kepayan, Daerah Kota Kinabalu serta Kampung Lohan 1, Daerah Ranau.
Namun kata Hishammuddin, satu lokaliti di negeri itu, Bandar Sinsuran, Kota Kinabalu yang dikenakan PKPD sejak 25 Julai lalu disambung hingga 21 Ogos, begitu juga kuarters pekerja ladang Pelitanah 1 dan 2 milik Amalan Pelita Pasai Sdn. Bhd. di Daerah Batang Oya-Dalat, Bahagian Mukah di Sarawak yang dilanjutkan hingga 14 Ogos.

Bagaimanapun, 11 lokaliti yang dikenakan PKPD sejak 14 hari lalu akan tamat serentak esok antaranya Taman Hock Ann di Jalan Klang Lama, selebihnya di Sabah dengan lima lokaliti di Kota Kinabalu iaitu Taman Sepanggar, Kampung Sepakat Jaya, Kampung Rampayan, Kampung Lokub serta Blok D dan E, Apartment Angkasa.
“Juga Taman Sabana Fasa 1, Daerah Keningau; Kampung Kolam, Daerah Kudat; Kampung Nagapas, Daerah Papar; serta Kampung Berhala dan Kampung Melayu Bumiputera, Daerah Sandakan,” katanya. -K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


China, Korea Selatan berbalah isu kimchi
Oleh KOSMO!

6 Ogos 2021, 7:30 pm
SEOUL – Satu petisyen di Korea Selatan mengundang  perhatian terhadap keputusan kerajaan yang mahu menukar sebutan Cina untuk kimchi iaitu juadah kobis pedas berasal dari Korea Selatan, lapor agensi berita UPI semalam.
Isu tersebut menimbulkan perbalahan antara kedua-dua negara sejak tahun lalu.
Stesen televisyen Korea Economic Daily melaporkan pakar bahasa dan sastera Cina di Universiti Nasional Jeonbuk, Profesor Kim Byung-ki sebagai berkata, beliau membantah usaha kerajaan untuk menamakan semula kimchi menjadi shinchi atau xinqi dalam sebutan Cina.
Profesor itu menyuarakan bantahan  dalam petisyen tersebut yang dimuat naik di laman web Istana Presiden, Blue House pada Isnin lalu.
Byung-ki berkata, perubahan nama itu yang diusulkan oleh Kementerian Kebudayaan Seoul harus ditarik balik.
Setakat semalam, petisyen itu telah mengumpulkan lebih 8,800 tandatangan.

Menurut petisyen tersebut, menukar nama juadah kebangsaan Korea itu ‘boleh menyebabkan salah faham’ terutama dalam kalangan warga China yang sudah biasa menggelar juadah itu menggunakan nama asalnya.
Kontroversi melibatkan kimchi antara dua negara itu bermula tahun lalu apabila akhbar  China, Global Times mendakwa bahawa Organisasi Standard Antarabangsa  mengaku bahawa kimchi sebenarnya berasal dari China.
Perubahan nama itu dicadangkan sebagai menepis dakwaan tersebut.
Byung-ki juga berkata, di China, kimchi Korea digelar sebagai ‘paocai’ dan ia merupakan juadah kobis dari China dengan kaedah penyediaan yang berbeza.
“Tiada sebab untuk tiba-tiba menggunakan perkataan ‘shinchi’,” katanya dalam petisyen itu. -Agensi


Lima ditahan, dadah RM1.2 juta dirampas
Oleh NUR HUDA MUSA

6 Ogos 2021, 7:59 pm
KUALA LUMPUR – Polis menumpaskan kegiatan pengedaran dadah didalangi warga tempatan yang aktif di sekitar Lembah Klang sejak tiga bulan lalu.
Ketua Jabatan Siasatan Jenayah Narkotik Kuala Lumpur, Asisten Komisioner Sahar Abd. Latif berkata, seramai lima suspek dipercayai terlibat dengan sindiket itu ditahan menerusi Ops Conglomerate.
“Risikan selama sebulan ke atas sindiket itu berjaya membawa kepada tangkapan tiga lelaki tempatan dan dua wanita warga asing berusia 20 hingga 55 tahun pada 4 Ogos lalu.
“Ketua sindiket ini yang merupakan lelaki tempatan berusia 55 tahun diberkas bersama anak lelakinya berusia 29 tahun yang menjalankan kegiatan mengedar dadah,” katanya dalam kenyataan di sini hari ini.
Sahar berkata, pihaknya turut menyerbu tiga lokasi di Pudu Ulu, Cheras di sini dan Puchong, Selangor.
“Hasil serbuan, polis merampas dadah bernilai RM1,279,523 terdiri daripada 20.38 kilogram (kg) serbuk MDMA, cecair MDMA (26.59 liter), methamphetamine (0.28kg), pil erimin 5 (500 biji), pil ekstasi (65 biji), kapsul MDMA (182 biji) dan wang RM3,420.

“Siasatan awal mendapati, kedua-dua premis itu yang diserbu dijadikan tempat menyimpan dadah dan disewa RM2,150 hingga RM2,200 sebulan,” jelasnya.
Ujian urin kedua-dua suspek didapati negatif dadah manakala tiga yang lain positif methamphetamine.
“Semakan mendapati seorang suspek mempunyai rekod kes dadah dan mereka direman di bawah Seksyen 117 Kanun Tatacara Jenayah,” katanya.
Kes disiasat di bawah Seksyen 39(b) Akta Dadah Berbahaya 1952 yang membawa hukuman gantung sampai mati. – K! ONLINE

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929

Jika anda mengalami kemurungan dan tekanan hubungi:
MHPSS di 03-29359935 atau 014-3223392
Talian Kasih 15999 / WhatsApp Talian Kasih di 019-2615999 (Bagi pelbagai bantuan aduan keganasan rumahtangga dan pelbagai lagi masalah seperti penderaan);
KSK-Care JAKIM di WhatsApp 0111-9598214
Befrienders Kuala Lumpur di talian 03-76272929


Kanser perut sebesar bola, Emma Akma perlu bantuan kos pembedahan
Oleh HANISAH SELAMAT

6 Ogos 2021, 7:35 pm
PETALING JAYA – Baharu disahkan menghidap kanser perut, dramatis Emma Akma buntu untuk mengumpulkan wang sebanyak RM50,000 bagi menampung kos pembedahan membuang ketulan sebesar saiz bola sepak yang semakin membesar dalam perutnya.
Menurut Emma, disahkan doktor menghidap kanser berkenaan sejak dua bulan lalu selepas mengalami kesakitan berterusan bermula awal tahun ini dan semakin serius  Ramadan lalu.
“Sebelum puasa lalu saya sakit kencing berdarah dan diberikan ubat. Pada pertengahan puasa saya pitam pula, namun disahkan pula alami slip disc. Sehari sebelum 1 Syawal saya pengsan lagi dan terus menjalani imbasan dan doktor mendapati ada ketulan dalam perut.
“Saya dinasihatkan ke klinik swasta untuk menjalani CT Scan untuk mendapatkan pengesahan tetapi ketika itu saya tiada wang, suami pula baharu diberhentikan kerja di sebuah hub kurier. Jadi seorang kawan membantu membawa saya menjalani imbasan itu.
“Saya ingat lagi pada 10 Syawal doktor di klinik berkenaan memaklumkan ada fibroid dan cyst tetapi kecil, paling membimbangkan adalah ketulan seperti kandungan lima bulan di tengah perut. Kes saya dirujuk pula ke Hospital Selayang.
“Pada 2 Ogos lalu saya terima keputusan ujian yang mengesahkan kanser saya kini sebesar saiz bola sepak dan perlu dibuang segera tetapi hospital kerajaan tidak dapat melakukannya sekarang. Swasta pula kos mencecah RM50,000,” katanya kepada Kosmo! Online.

Dedah ibu kepada dua cahaya mata itu lagi, wang simpanan yang ada sudah digunakan untuk perbelanjaan harian dan melunaskan bil bulanan terutama selepas dia terpaksa berehat hampir empat tahun disebabkan sakit tulang belakang.
“Memang saya buntu memikirkan di mana dapat mencari wang sebanyak itu sehingga saya jadi murung tambahan pula terpaksa dibantu melakukan kerja rumah atau perlu menggunakan kerusi roda jika ke hospital atau klinik.
“Saya tidak salahkan hospital kerajaan kerana faham situasi pandemik Covid-19 tidak membolehkan pembedahan untuk kes lain disegerakan. Jadi saya dinasihatkan ke hospital swasta melihatkan sel kanser yang cepat merebak ini.
“Pihak hospital juga membantu mencari beberapa hospital lain yang sedia menyegerakan kes saya ini tetapi boleh dikatakan paling cepat untuk melakukan pembedahan sekitar dua bulan lagi.
“Saya sudah sampai tahap mahu berserah saja, namun melihat wajah anak serta suami, saya kembali kuat. Allah uji bermakna saya kena tabah dan jangan terus menyerah kalah. Demi keluarga saya minta bantuan untuk mencukupkan kos pembedahan,” katanya.
Tambah aktres berusia 52 tahun itu, dia bertuah walaupun tiada punca pendapatan, rezeki anak sulungnya yang bekerja sebagai penghantar makanan dapat membantu meringankan beban kewangan mereka sekeluarga.
“Anak dan suami banyak menjaga saya. Selepas diberhentikan di hub kurier, suami saya banyak menjaga saya selain uruskan rumah. Dahulu suami kru pengambaran dan kemudian bekerja di hub kurier selepas pelaksanaan Perintah Kawalan Pergerakan (PKP).
“Anak sulung saya pula jadi ‘runner’ dengan sebahagian besar gaji diserahkan kepada saya. Jiran tetangga pun banyak membantu, begitu juga tuan rumah yang sangat memahami kalau kami terlambat membayar sewa.
“Dari segi makan kiranya ramai hamba Allah yang prihatin, cuma sekarang yang buatkan saya banyak berfikir adalah untuk mencari wang pembedahan. Doakan semoga urusan saya ini dipermudahkan,” kongsinya lagi.
Kali terakhir Emma yang menceburi arena lakonan sejak akhir 1990-an muncul di kaca televisyen adalah menerusi drama bersiri Gerak Khas The Finale terbitan Skop Production tahun lalu untuk watak tambahan.
Bagi yang ingin membantu boleh menyumbang di akaun Maybank Noorakma Yunus di 162209987311. – K! ONLINE